Απόφαση της Επιτροπής της 30ής Απριλίου 1985 για τις κατευθύνσεις για τη διαχείριση του Ευρωπαϊκού Κοινωνικού Ταμείου κατά τα οικονομικά έτη 1986-1988


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 4.4.2016
            COM(2016) 175 final
            2016/0093(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με την έγκριση της σύναψης, από την Ευρωπαϊκή Επιτροπή, της συμφωνίας μεταξύ της Ευρωπαϊκής Κοινότητας Ατομικής Ενέργειας και της κυβέρνησης της Δημοκρατίας της Ινδίας για συνεργασία στην έρευνα και την ανάπτυξη στον τομέα των ειρηνικών χρήσεων της πυρηνικής ενέργειας

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               Κατά τη διάρκεια της συνόδου κορυφής ΕΕ-Ινδίας, που πραγματοποιήθηκε στη Μασσαλία στις 29 Σεπτεμβρίου 2008, εγκρίθηκε νέο κοινό σχέδιο δράσης ΕΕ-Ινδίας, το οποίο ορίζει ότι τα δύο συμβαλλόμενα μέρη πρέπει να «συνεργαστούν στην πυρηνική έρευνα και ανάπτυξη για ειρηνικούς σκοπούς κατά τρόπο συνεπή με τις διεθνείς τους υποχρεώσεις».

               Η εν λόγω συνεργασία πρέπει να βασίζεται στο αμοιβαίο συμφέρον, να προβλέπει την πρόσβαση κάθε συμβαλλόμενου μέρους στις ερευνητικές δραστηριότητες του άλλου συμβαλλόμενου μέρους, όπως συμβαίνει στη συμφωνία επιστήμης και τεχνολογίας μεταξύ ΕΕ/Ινδίας, και να καλύπτει τα ερευνητικά πεδία που περιλαμβάνονται στο πρόγραμμα-πλαίσιο της Ευρωπαϊκής Κοινότητας Ατομικής Ενέργειας (εφεξής «Ευρατόμ»), το οποίο συμπληρώνει το πρόγραμμα «Ορίζοντας 2020».

               Οι οδηγίες προς την Ευρωπαϊκή Επιτροπή για τη διεξαγωγή διαπραγματεύσεων επί συμφωνίας συνεργασίας μεταξύ Ευρατόμ και Ινδίας για την έρευνα και ανάπτυξη στον τομέα των ειρηνικών χρήσεων της πυρηνικής ενέργειας εγκρίθηκαν από το Συμβούλιο στις 3 Ιουλίου 2009.

               Η Επιτροπή θεωρεί ότι το σχέδιο συμφωνίας που συνάπτεται στην παρούσα πρόταση είναι σύμφωνο με τις οδηγίες διαπραγμάτευσης.

               Η προτεινόμενη συμφωνία δεν θα έχει δημοσιονομικές επιπτώσεις στον προϋπολογισμό της ΕΕ. Οι ερευνητικές δραστηριότητες θα χρηματοδοτηθούν στο πλαίσιο των προγραμμάτων-πλαισίων της Ευρατόμ για την έρευνα και ανάπτυξη.

               Υπό το πρίσμα των ανωτέρω, η Ευρωπαϊκή Επιτροπή προτείνει να εγκρίνει το Συμβούλιο, κατ’ εφαρμογή του δεύτερου εδαφίου του άρθρου 101 της Συνθήκης για την ίδρυση της Ευρωπαϊκής Κοινότητας Ατομικής Ενέργειας (εφεξής «συνθήκη Ευρατόμ»), το συνημμένο σχέδιο πρότασης για απόφαση του Συμβουλίου σχετικά με τη σύναψη, από την Ευρωπαϊκή Επιτροπή, συμφωνίας συνεργασίας μεταξύ της Ευρωπαϊκής Κοινότητας Ατομικής Ενέργειας και της κυβέρνησης της Δημοκρατίας της Ινδίας για συνεργασία στην έρευνα και την ανάπτυξη στον τομέα των ειρηνικών χρήσεων της πυρηνικής ενέργειας.

               2.ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ

               Άνευ αντικειμένου

               3.ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ

               Η σύναψη της παρούσας συμφωνίας βασίζεται στο άρθρο 101 παράγραφος 2 της Συνθήκης Ευρατόμ.

               2016/0093 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               σχετικά με την έγκριση της σύναψης, από την Ευρωπαϊκή Επιτροπή, της συμφωνίας μεταξύ της Ευρωπαϊκής Κοινότητας Ατομικής Ενέργειας και της κυβέρνησης της Δημοκρατίας της Ινδίας για συνεργασία στην έρευνα και την ανάπτυξη στον τομέα των ειρηνικών χρήσεων της πυρηνικής ενέργειας

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 παράγραφος 2,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Η Ευρωπαϊκή Επιτροπή διεξήγαγε διαπραγματεύσεις, σύμφωνα με τις διαπραγματευτικές οδηγίες του Συμβουλίου, της 3ης Ιουλίου 2009, σχετικά με συμφωνία μεταξύ της Ευρωπαϊκής Κοινότητας Ατομικής Ενέργειας και της κυβέρνησης της Δημοκρατίας της Ινδίας για συνεργασία στην έρευνα και την ανάπτυξη των ειρηνικών χρήσεων της πυρηνικής ενέργειας.

               (2)Οι εν λόγω διαπραγματεύσεις έχουν πλέον ολοκληρωθεί με επιτυχία.

               (3)Ενδείκνυται να εγκριθεί εκ μέρους της Ευρωπαϊκής Επιτροπής η σύναψη της παρούσας συμφωνίας,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο μόνο

               Εγκρίνεται η σύναψη, από την Ευρωπαϊκή Επιτροπή, της συμφωνίας μεταξύ της Ευρωπαϊκής Κοινότητας Ατομικής Ενέργειας και της κυβέρνησης της Δημοκρατίας της Ινδίας για συνεργασία στην έρευνα και την ανάπτυξη των ειρηνικών χρήσεων της πυρηνικής ενέργειας. Το κείμενο της συμφωνίας επισυνάπτεται στο παράρτημα της παρούσας απόφασης.

               Βρυξέλλες,

                     Για το Συμβούλιο

                     Ο Πρόεδρος

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 4.4.2016
            COM(2016) 175 final
            ΠΑΡΑΡΤΗΜΑ
            στην πρόταση για απόφαση του Συμβουλίου για την έγκριση της σύναψης, από την Ευρωπαϊκή Επιτροπή, συμφωνίας μεταξύ της Ευρωπαϊκής Κοινότητας Ατομικής Ενέργειας και της κυβέρνησης της Δημοκρατίας της Ινδίας για συνεργασία στην έρευνα και την ανάπτυξη στον τομέα των ειρηνικών χρήσεων της πυρηνικής ενέργειας
            Απόφαση του Συμβουλίου
            Συμφωνία μεταξύ της Ευρωπαϊκής Κοινότητας Ατομικής Ενέργειας και της κυβέρνησης της Δημοκρατίας της Ινδίας για συνεργασία στην έρευνα και την ανάπτυξη στον τομέα των ειρηνικών χρήσεων της πυρηνικής ενέργειας

               ΠΑΡΑΡΤΗΜΑ

               στην πρόταση για απόφαση του Συμβουλίου για την έγκριση της σύναψης, από την Ευρωπαϊκή Επιτροπή, συμφωνίας μεταξύ της Ευρωπαϊκής Κοινότητας Ατομικής Ενέργειας και της κυβέρνησης της Δημοκρατίας της Ινδίας για συνεργασία στην έρευνα και την ανάπτυξη στον τομέα των ειρηνικών χρήσεων της πυρηνικής ενέργειας

               Απόφαση του Συμβουλίου

               Συμφωνία μεταξύ της Ευρωπαϊκής Κοινότητας Ατομικής Ενέργειας και της κυβέρνησης της Δημοκρατίας της Ινδίας για συνεργασία στην έρευνα και την ανάπτυξη στον τομέα των ειρηνικών χρήσεων της πυρηνικής ενέργειας

               Η ΕΥΡΩΠΑΙΚΗ ΚΟΙΝΟΤΗΤΑ ΑΤΟΜΙΚΗΣ ΕΝΕΡΓΕΙΑΣ (ΕΥΡΑΤΟΜ),

               εφεξής αποκαλούμενη «Κοινότητα», αφενός, και

               Η ΚΥΒΕΡΝΗΣΗ ΤΗΣ ΔΗΜΟΚΡΑΤΙΑΣ ΤΗΣ ΙΝΔΙΑΣ,

               εφεξής αποκαλούμενη «Ινδία»,

               αφετέρου,

               εφεξής αποκαλούμενα «συμβαλλόμενα μέρη»,

               ΕΠΙΘΥΜΩΝΤΑΣ την περαιτέρω ανάπτυξη μακροπρόθεσμης, σταθερής επιστημονικής και τεχνολογικής συνεργασίας στους τομείς κοινού ενδιαφέροντος των ειρηνικών και μη εκρηκτικών εφαρμογών της πυρηνικής ενέργειας, με βάση το αμοιβαίο όφελος και την αμοιβαιότητα και σύμφωνα με την οικεία νομοθεσία και τις διεθνείς υποχρεώσεις τους·

               ΛΑΜΒΑΝΟΝΤΑΣ ΥΠΟΨΗ τη συμφωνία του 1985 για το εμπόριο και την οικονομική συνεργασία μεταξύ της Ευρωπαϊκής Οικονομικής Κοινότητας και της Δημοκρατίας της Ινδίας και τη συμφωνία επιστημονικής και τεχνολογικής (E&T) συνεργασίας μεταξύ της Ευρωπαϊκής Κοινότητας και της κυβέρνησης της Δημοκρατίας της Ινδίας, που υπογράφηκε το 1998, στο πλαίσιο της οποίας υπήρξε στενή συνεργασία και ανταλλαγή πληροφοριών·

               ΛΑΜΒΑΝΟΝΤΑΣ ΥΠΟΨΗ, ιδίως, τη συμφωνία συνεργασίας μεταξύ της κυβέρνησης της Δημοκρατίας της Ινδίας και της Ευρωπαϊκής Κοινότητας Ατομικής Ενέργειας στον ερευνητικό τομέα της ενέργειας σύντηξης, που άρχισε να ισχύει την 17η Μαΐου 2010·

               ΛΑΜΒΑΝΟΝΤΑΣ ΥΠΟΨΗ τη σημασία της επιστήμης και της τεχνολογίας για την οικονομική και κοινωνική ανάπτυξη της Κοινότητας και της Ινδίας·

               ΛΑΜΒΑΝΟΝΤΑΣ ΥΠΟΨΗ την ανάγκη να ενθαρρυνθεί η εφαρμογή των αποτελεσμάτων της επιστημονικής και τεχνολογικής συνεργασίας προς αμοιβαίο οικονομικό και κοινωνικό όφελος·

               ΛΑΜΒΑΝΟΝΤΑΣ ΥΠΟΨΗ ότι η Κοινότητα και η Ινδία πραγματοποιούν σήμερα δραστηριότητες έρευνας και ανάπτυξης στον τομέα των ειρηνικών εφαρμογών της πυρηνικής ενέργειας και ότι η συμμετοχή στις εκατέρωθεν δραστηριότητες έρευνας και ανάπτυξης θα αποφέρει αμοιβαία οφέλη, βάσει της αρχής της αμοιβαιότητας·

               ΕΚΤΙΜΩΝΤΑΣ ότι η συνεργασία μεταξύ της Κοινότητας και της Ινδίας στον τομέα των ειρηνικών χρήσεων της πυρηνικής ενέργειας αναμένεται να ενισχύσει περαιτέρω την έρευνα σε τομείς κοινού ενδιαφέροντος·

               ΕΚΤΙΜΩΝΤΑΣ ότι η Ινδία καθώς και η Κοινότητα και όλα τα κράτη μέλη της έχουν ειδικές συμφωνίες διασφαλίσεων με τον Διεθνή Οργανισμό Ατομικής Ενέργειας (ΔΟΑΕ, εφεξής «Οργανισμός»)·

               ΕΚΤΙΜΩΝΤΑΣ ότι η συμφωνία διασφαλίσεων μεταξύ της Ινδίας και του Οργανισμού προβλέπει τη συνεργασία με την Ινδία σχετικά με τις ειρηνικές χρήσεις της πυρηνικής ενέργειας και την περαιτέρω ανάπτυξη του μη στρατιωτικού πυρηνικού προγράμματος της Ινδίας σε σταθερή και μακροπρόθεσμη βάση·

               ΕΠΙΒΕΒΑΙΩΝΟΝΤΑΣ την υποστήριξη των στόχων του Οργανισμού εκ μέρους της κυβέρνησης της Ινδίας, της Κοινότητας και των κυβερνήσεων των κρατών μελών της·

               ΕΠΙΣΗΜΑΙΝΟΝΤΑΣ ότι οι πυρηνικές διασφαλίσεις εφαρμόζονται στην Κοινότητα αφενός βάσει των διατάξεων του κεφαλαίου 7 της Συνθήκης Ευρατόμ και, αφετέρου, βάσει συμφωνιών διασφαλίσεων που έχουν συναφθεί μεταξύ της Κοινότητας, των κρατών μελών της και του Οργανισμού·

               ΑΝΑΓΝΩΡΙΖΟΝΤΑΣ ότι η Ινδία, η Κοινότητα και τα κράτη μέλη της έχουν φθάσει σε συγκριτικά προηγμένο επίπεδο τις ειρηνικές εφαρμογές της πυρηνικής ενέργειας και σε θέματα ασφαλείας μέσω των οικείων νομοθεσιών και των κανόνων που ισχύουν στους τομείς της υγείας, της ασφάλειας, των ειρηνικών εφαρμογών της πυρηνικής ενέργειας και της προστασίας του περιβάλλοντος·

               ΣΥΜΦΩΝΗΣΑΝ ΤΑ ΑΚΟΛΟΥΘΑ:

               Άρθρο 1
                  Ορισμοί

               Για τους σκοπούς της παρούσας συμφωνίας:

               1)«Συμβαλλόμενα μέρη»: η κυβέρνηση της Ινδίας και η Ευρωπαϊκή Κοινότητα Ατομικής Ενέργειας. Ο όρος «συμβαλλόμενο μέρος» σημαίνει ένα από τα ανωτέρω «συμβαλλόμενα μέρη».

               2)«Κοινότητα» σημαίνει συγχρόνως:

               α)το νομικό πρόσωπο που συνεστήθη με τη Συνθήκη για την ίδρυση της Ευρωπαϊκής Κοινότητας Ατομικής Ενέργειας (Ευρατόμ)· και

               β)τα εδάφη στα οποία ισχύει η Συνθήκη Ευρατόμ·

               3)«συνεργατική δραστηριότητα»: κάθε δραστηριότητα την οποία τα μέρη αναλαμβάνουν ή υποστηρίζουν δυνάμει της παρούσας συμφωνίας και η οποία περιλαμβάνει κοινή έρευνα·

               4)«πληροφορίες»: τα επιστημονικά ή τεχνικά δεδομένα, αποτελέσματα ή μεθόδους έρευνας και ανάπτυξης που απορρέουν από την κοινή έρευνα και όλες τις λοιπές πληροφορίες τις οποίες τα συμβαλλόμενα μέρη και/ή οι συμμετέχοντες σε κοινή έρευνα κρίνουν ότι πρέπει να παρασχεθούν ή να ανταλλαγούν δυνάμει της παρούσας συμφωνίας ή έρευνας που διεξάγεται κατ’ εφαρμογή της·

               5)«διανοητική ιδιοκτησία»: όπως ορίζεται στο άρθρο 2 της σύμβασης της Στοκχόλμης, της 14ης Ιουλίου 1967, περί ιδρύσεως Παγκόσμιου Οργανισμού Διανοητικής Ιδιοκτησίας·

               6)«κοινή έρευνα»: η έρευνα και η συναφής εκπαίδευση και κατάρτιση ή η τεχνολογική ανάπτυξη που διεξάγεται με ή χωρίς την οικονομική στήριξη ενός ή αμφοτέρων των συμβαλλομένων μερών και συνεπάγεται τη συνεργασία συμμετεχόντων από την Κοινότητα και την Ινδία και έχει χαρακτηριστεί γραπτώς κοινή έρευνα από τα μέρη ή τους συμμετέχοντες που εκτελούν επιστημονικά ερευνητικά προγράμματα. Σε περίπτωση που η χρηματοδότηση προέρχεται από ένα μόνο συμβαλλόμενο μέρος, ο χαρακτηρισμός κοινή έρευνα γίνεται από το συγκεκριμένο συμβαλλόμενο μέρος και από τους συμμετέχοντες στο συγκεκριμένο έργο·

               7)«συμμετέχων»: κάθε πρόσωπο, ερευνητικό ίδρυμα, νομική οντότητα ή εταιρεία ή κάθε άλλος φορέας, συμπεριλαμβανομένων επιστημονικών και τεχνολογικών οργανώσεων και φορέων, στον οποίο επιτρέπεται από ένα τουλάχιστον μέρος η συμμετοχή στις δραστηριότητες συνεργασίας με βάση την παρούσα συμφωνία, συμπεριλαμβανομένων των ίδιων των συμβαλλομένων μερών·

               8)«αποτελέσματα διανοητικών δραστηριοτήτων» (ΑΔΔ): πληροφορίες και/ή διανοητική ιδιοκτησία·

               9) «πρόσωπα»: οποιοδήποτε φυσικό πρόσωπο, επιχείρηση ή άλλη οντότητα οριστεί από τα μέρη και δεσμεύεται από τους ισχύοντες νόμους και κανόνες στην αντίστοιχη εδαφική δικαιοδοσία των συμβαλλομένων μερών.

               10)Πυρηνικά υλικά είναι τα αρχικά υλικά ή τα ειδικά σχάσιμα υλικά, όπως ορίζονται στο γλωσσάριο του ΔΟΑΕ.

               Άρθρο 2
                  Σκοπός

               1. Ο γενικότερος σκοπός της παρούσας συμφωνίας είναι να ενθαρρύνει και να διευκολύνει τη συνεργασία στην έρευνα και την ανάπτυξη (Ε&Α) ειρηνικών, μη εκρηκτικών και μη στρατιωτικών εφαρμογών της πυρηνικής ενέργειας, στη βάση του αμοιβαίου οφέλους, της ισότητας και της αμοιβαιότητας, με σκοπό την ενίσχυση της συνολικής σχέσης συνεργασίας μεταξύ της Κοινότητας και της Ινδίας, και σύμφωνα με τις ανάγκες και τις προτεραιότητες των πυρηνικών προγραμμάτων τους.

               2. Η παρούσα συμφωνία έχει στόχο να ενισχύσει τη συνεργασία στο πεδίο της Ε&Α μεταξύ της Κοινότητας και της Ινδίας και, ειδικότερα, να διευκολύνει τη συμμετοχή ερευνητικών φορέων από κάθε συμβαλλόμενο μέρος σε ερευνητικά έργα που εκτελούνται στα συναφή ερευνητικά προγράμματα του έτερου μέρους.

               3. Οι όροι της παρούσας συμφωνίας θεωρείται ότι δεν δεσμεύουν τα συμβαλλόμενα μέρη σε κάποιας μορφής αποκλειστικότητα και κάθε συμβαλλόμενο μέρος δικαιούται να διεξάγει επιχειρηματικές δραστηριότητες ανεξάρτητα από το αντισυμβαλλόμενο μέρος.

               4. Η παρούσα συμφωνία εφαρμόζεται κατά τρόπον ώστε:

               α) να αποτρέπεται η παρακώλυση ή καθυστέρηση των πυρηνικών δραστηριοτήτων στο έδαφος εκατέρου των συμβαλλομένων μερών·

               β) να αποτρέπεται κάθε επέμβαση στις εν λόγω δραστηριότητες·

               γ) να τηρούνται οι πρακτικές συνετής διαχείρισης που είναι απαραίτητες για την οικονομικά συμφέρουσα και ασφαλή άσκηση των παραπάνω δραστηριοτήτων·

                5. Οι διατάξεις της παρούσας συμφωνίας δεν χρησιμοποιούνται για:

               α) οποιαδήποτε επέμβαση στην πυρηνική πολιτική ή στα αντίστοιχα προγράμματα εκατέρου των συμβαλλομένων μερών ούτε για την παρακώλυση της προώθησης των ειρηνικών χρήσεων της πυρηνικής ενέργειας·

               β) την υπονόμευση της ελεύθερης κυκλοφορίας των πυρηνικών υλικών, των μη πυρηνικών υλικών και του εξοπλισμού εντός του εδάφους της Κοινότητας ή εντός του εδάφους της Ινδίας.

               Άρθρο 3
                  Αρχές

               Οι συνεργατικές δραστηριότητες διεξάγονται βάσει των ακόλουθων αρχών:

               1)αμοιβαίο όφελος με βάση τη συνολική ισορροπία των πλεονεκτημάτων·

               2)αμοιβαία πρόσβαση στις δραστηριότητες έρευνας και τεχνολογικής ανάπτυξης που αναλαμβάνει κάθε συμβαλλόμενο μέρος·

               3)έγκαιρη ανταλλαγή πληροφοριών που ενδέχεται να επηρεάσουν τις δράσεις των συμμετεχόντων σε δραστηριότητες συνεργασίας

               4)αποτελεσματική προστασία της διανοητικής ιδιοκτησίας και δίκαιος επιμερισμός των δικαιωμάτων διανοητικής ιδιοκτησίας.

               Άρθρο 4
                  Πεδία δραστηριοτήτων συνεργασίας Ε&Α

               Η συνεργασία βάσει της παρούσας συμφωνίας δύναται να καλύπτει όλες τις δραστηριότητες έρευνας και τεχνολογικής ανάπτυξης (εφεξής «Ε&Α») που προβλέπονται στα προγράμματα Ευρατόμ της Κοινότητας για την πυρηνική έρευνα και κατάρτιση σύμφωνα με το άρθρο 7 της Συνθήκης για την ίδρυση της Κοινότητας, και δραστηριότητες Ε&Α στην Ινδία για τις ειρηνικές χρήσεις της πυρηνικής ενέργειας στα αντίστοιχα επιστημονικά και τεχνολογικά πεδία. Η εν λόγω συνεργασία διεξάγεται εντός του πεδίου των αντιστοίχων αρμοδιοτήτων και των προγραμμάτων κάθε συμβαλλόμενου μέρους και σύμφωνα με τις οικείες νομοθεσίες και διεθνείς τους υποχρεώσεις. Μπορεί να περιλαμβάνει τους εξής τομείς Ε&Α:

               Πυρηνική σχάση

               –i) ασφάλεια των αντιδραστήρων πλην όσων εφοδιάζονται με ουράνιο υψηλού εμπλουτισμού (πάνω από 20 % U235), και ασφάλεια των εγκαταστάσεων και του κύκλου καυσίμου που συνδέονται με τέτοιου τύπου αντιδραστήρες·

               –ii) ακτινοπροστασία και παρακολούθηση του περιβάλλοντος·

               –iii) διαχείριση ραδιενεργών αποβλήτων, ιδίως μείωση του όγκου των αποβλήτων, προετοιμασία και συμπεριφορά κατά την αποθήκευση·

               –iv) παροπλισμός, απορρύπανση και αποξήλωση πυρηνικών εγκαταστάσεων.

                Πρόοδος στην ανάπτυξη τεχνικών και μεθοδολογιών για την πυρηνική ασφάλεια, προστασία και διασφαλίσεις.

                Βασική και εφαρμοσμένη έρευνα στις πυρηνικές επιστήμες.

                Μη ενεργειακές εφαρμογές της πυρηνικής τεχνολογίας, π.χ. στη γεωργία, την υγειονομική περίθαλψη, τα βιομηχανικά ισότοπα.

                Ελεγχόμενη θερμοπυρηνική σύντηξη.

                Εκπαίδευση και κατάρτιση.

                Άλλοι τομείς συνεργασίας που συνδέονται με τη μη στρατιωτική πυρηνική έρευνα και ανάπτυξη, που ενδέχεται να συμφωνούνται αμοιβαίως από τα συμβαλλόμενα μέρη στο βαθμό που καλύπτονται από τα οικεία προγράμματά.

               Η αναφερόμενη στο παρόν άρθρο συνεργασία είναι δυνατόν να πραγματοποιείται όχι μόνο μεταξύ των συμβαλλομένων μερών αλλά και μεταξύ προσώπων και επιχειρήσεων εγκατεστημένων στο έδαφος εκατέρου των συμβαλλομένων μερών.

                Άρθρο 5
                  Μορφές δραστηριοτήτων συνεργασίας

               1.Με την επιφύλαξη των αντίστοιχων εφαρμοστέων νομοθεσιών, κανονισμών και πολιτικών, τα συμβαλλόμενα μέρη ενισχύουν στον μέγιστο δυνατό βαθμό την εμπλοκή των συμμετεχόντων δυνάμει της παρούσας συμφωνίας, με σκοπό την παροχή συγκρίσιμων ευκαιριών συμμετοχής στις αντίστοιχες επιστημονικές και τεχνολογικές τους δραστηριότητες έρευνας και ανάπτυξης.

               2.Οι δραστηριότητες συνεργασίας μπορούν να λαμβάνουν τις ακόλουθες μορφές:

               α)συμμετοχή ερευνητικών φορέων από την Ινδία σε έργα Ε&Α υπό την αιγίδα των προγραμμάτων-πλαισίων Ευρατόμ της Κοινότητας για την πυρηνική έρευνα και κατάρτιση, και συμμετοχή ερευνητικών φορέων εγκατεστημένων στην Κοινότητα σε παρόμοια προγράμματα Ε&Α της Ινδίας.  Η εν λόγω συμμετοχή υπόκειται στους κανόνες και στις διαδικασίες που ισχύουν στα προγράμματα Ε&Α κάθε συμβαλλόμενου μέρους·

               β)κοινά έργα Ε&Α: τα κοινά έργα Ε&Α εκτελούνται εφόσον οι συμμετέχοντες έχουν αναπτύξει πρόγραμμα διαχείρισης της τεχνολογίας, όπως ορίζεται στο παράρτημα Α.

               γ)επισκέψεις και ανταλλαγές φοιτητών, επιστημόνων και τεχνικών εμπειρογνωμόνων·

               δ)συνδιοργάνωση επιστημονικών σεμιναρίων, συνεδρίων, συμποσίων, ημερίδων και σύντομων σειρών μαθημάτων, καθώς και συμμετοχή εμπειρογνωμόνων στις εν λόγω δραστηριότητες·

               ε)ανταλλαγές, από κοινού χρησιμοποίηση και μεταφορά δειγμάτων, υλικών, οργάνων και εξοπλισμού για πειραματικούς σκοπούς·

               στ)ανταλλαγές πληροφοριών σχετικών με τις πρακτικές, τις νομοθετικές και κανονιστικές διατάξεις και τα προγράμματα που έχουν σχέση με τη συνεργασία η οποία αποτελεί αντικείμενο της παρούσας συμφωνίας·

               ζ)οποιονδήποτε άλλο τρόπο συνεργασίας συστήσει η διευθύνουσα επιτροπή που συγκροτείται σύμφωνα με το άρθρο 10 της παρούσας συμφωνίας και κρίνεται σύμφωνος με τις πολιτικές και τις διαδικασίες που εφαρμόζονται σε αμφότερα τα μέρη.

               Άρθρο 6
                  Ειρηνική χρήση

               1.
                     Η συνεργασία βάσει της παρούσας συμφωνίας εφαρμόζεται μόνο για ειρηνικές και μη εκρηκτικές εφαρμογές.

               2.
                     Τα μέρη διασφαλίζουν ότι τα υλικά, τα πυρηνικά υλικά, ο τεχνικός εξοπλισμός και η τεχνολογία που μεταφέρεται δυνάμει της παρούσας συμφωνίας, καθώς και το πυρηνικό υλικό που ανακτάται ή λαμβάνεται ως υποπροϊόν, χρησιμοποιούνται μόνο για ειρηνικές και μη εκρηκτικές εφαρμογές.

               Άρθρο 7
                  Πυρηνική ασφάλεια

               Εφαρμόζονται οι διατάξεις της «Σύμβασης για την πυρηνική ασφάλεια» (έγγραφο ΣΠΑ-ΔΟΑΕ INFCIRC/449) της οποίας η Ινδία, η Κοινότητα και τα κράτη μέλη της είναι συμβαλλόμενα μέρη. Για τα μέρη της συμφωνίας και τα κράτη μέλη της Κοινότητας δεν θα προκύψουν υποχρεώσεις επιπλέον εκείνων που απορρέουν από τη ΣΠΑ.

               Άρθρο 8
                  Πυρηνικές διασφαλίσεις

               1.
                     Τα πυρηνικά υλικά και ο εξοπλισμός που μεταβιβάζονται στη Δημοκρατία της Ινδίας στο πλαίσιο της παρούσας συμφωνίας, καθώς και οι διαδοχικές γενεές πυρηνικού υλικού που ανακτάται ή λαμβάνεται ως υποπροϊόν, υπόκεινται τώρα και στο μέλλον στις διασφαλίσεις του ΔΟΑΕ δυνάμει της συμφωνίας μεταξύ της κυβέρνησης της Ινδίας και του Διεθνούς Οργανισμού Ατομικής Ενέργειας σχετικά με την εφαρμογή διασφαλίσεων για μη στρατιωτικές πυρηνικές εγκαταστάσεις (INFCIRC/754), η οποία τέθηκε σε ισχύ την 11η Μαΐου 2009, και τις μεταγενέστερες προσθήκες·

               2.
                     Τα πυρηνικά υλικά και ο εξοπλισμός που μεταβιβάζονται στα κράτη μέλη της Κοινότητας στο πλαίσιο της παρούσας συμφωνίας, καθώς και οι διαδοχικές γενεές πυρηνικού υλικού που ανακτάται ή λαμβάνεται ως υποπροϊόν, υπόκεινται τώρα και στο μέλλον στις διασφαλίσεις της Ευρατόμ σύμφωνα με τη Συνθήκη Ευρατόμ και στις διασφαλίσεις του Διεθνούς Οργανισμού Ατομικής Ενέργειας δυνάμει των ακόλουθων συμφωνιών:

               i)
                     της συμφωνίας μεταξύ της Δημοκρατίας της Αυστρίας, του Βασιλείου του Βελγίου, του Βασιλείου της Δανίας, της Δημοκρατίας της Φινλανδίας, της Ομοσπονδιακής Δημοκρατίας της Γερμανίας, της Ελληνικής Δημοκρατίας, της Ιρλανδίας, της Ιταλικής Δημοκρατίας, του Μεγάλου Δουκάτου του Λουξεμβούργου, του Βασιλείου των Κάτω Χωρών, της Πορτογαλικής Δημοκρατίας, του Βασιλείου της Ισπανίας, του Βασιλείου της Σουηδίας, της Δημοκρατίας της Τσεχίας, της Δημοκρατίας της Εσθονίας, της Δημοκρατίας της Κύπρου, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας, της Σλοβακικής Δημοκρατίας, της Δημοκρατίας της Βουλγαρίας, της Δημοκρατίας της Ρουμανίας, της Κοινότητας και του Οργανισμού κατ’ εφαρμογή του άρθρου III παράγραφοι 1) και 4) της συνθήκης περί μη διαδόσεως των πυρηνικών όπλων, που υπογράφηκε στις 5 Απριλίου 1973 (εφεξής «Συμφωνία διασφαλίσεων για τα κράτη μέλη της Κοινότητας που δεν διαθέτουν πυρηνικά όπλα»), όπως συμπληρώθηκε από το Συμπληρωματικό Πρωτόκολλο της 22ας Σεπτεμβρίου 1998 (INFCIRC/193)·

               ii)
                     της συμφωνίας μεταξύ του Ηνωμένου Βασιλείου της Μεγάλης Βρετανίας και της Βορείου Ιρλανδίας, της Κοινότητας και του Οργανισμού για τον έλεγχο των διασφαλίσεων στο Ηνωμένο Βασίλειο της Μεγάλης Βρετανίας και της Βορείου Ιρλανδίας σε σχέση με τη συνθήκη περί μη διαδόσεως των πυρηνικών όπλων, της 6ης Σεπτεμβρίου 1976 (εφεξής «Συμφωνία διασφαλίσεων για το Ηνωμένο Βασίλειο»), όπως συμπληρώθηκε από το Συμπληρωματικό Πρωτόκολλο της 22ας Σεπτεμβρίου 1998 (INFCIRC/290)· και

               iii)
                     της συμφωνίας μεταξύ της Γαλλίας, της Κοινότητας και του Οργανισμού για τον έλεγχο των διασφαλίσεων στη Γαλλία, της 27ης Ιουλίου 1978 (εφεξής «Συμφωνία διασφαλίσεων για τη Γαλλία»), όπως συμπληρώθηκε από το Συμπληρωματικό Πρωτόκολλο της 22ας Σεπτεμβρίου 1998 (INFCIRC/290).

               Άρθρο 9

               Περαιτέρω μεταβίβαση

               1.
                     Το συμβαλλόμενο μέρος παραλαβής ζητά τη γραπτή συγκατάθεση του προμηθεύοντος συμβαλλόμενου μέρους για κάθε περαιτέρω μεταβίβαση εκτός της δικαιοδοσίας των συμβαλλομένων μερών υλικών, πυρηνικών υλικών, εξοπλισμού και σχετικών τεχνολογιών που έχουν μεταβιβαστεί στο συμβαλλόμενο μέρος παραλαβής δυνάμει της παρούσας συμφωνίας.

               2.
                     Το συμβαλλόμενο μέρος παραλαβής ζητά επίσης τη γραπτή συγκατάθεση του προμηθεύοντος μέρους για τη μεταβίβαση υλικών, πυρηνικών υλικών, εξοπλισμού και σχετικών τεχνολογιών που ανακτώνται, παράγονται ή προέρχονται από τη χρήση υλικών, πυρηνικών υλικών, εξοπλισμού και σχετικών τεχνολογιών που είχαν αρχικά μεταφερθεί σε αυτό από το προμηθεύον συμβαλλόμενο μέρος.

               3.
                     Το συμβαλλόμενο μέρος παραλαβής λαμβάνει επίσης διακυβερνητικές διαβεβαιώσεις από το τρίτο μέρος στο οποίο σκοπεύει να προβεί σε περαιτέρω μεταβίβαση, όπως περιγράφεται στην παράγραφο 1, ή μεταβίβαση, όπως περιγράφεται στην παράγραφο 2, επιβεβαιώνοντας ότι τα μεταβιβαζόμενα περαιτέρω ή μεταβιβαζόμενα στοιχεία:

               α) θα χρησιμοποιηθούν μόνο για ειρηνικές και μη εκρηκτικές χρήσεις, και

               β) θα υπόκεινται στις διασφαλίσεις του ΔΟΑΕ.

               Άρθρο 10
                  Συντονισμός και διευκόλυνση των δραστηριοτήτων συνεργασίας

               1.Τον συντονισμό και τη διευκόλυνση των δραστηριοτήτων συνεργασίας δυνάμει της παρούσας συμφωνίας αναλαμβάνουν, για λογαριασμό της Ινδίας, το Τμήμα Ατομικής Ενέργειας και, για λογαριασμό της Κοινότητας, η υπηρεσία της Ευρωπαϊκής Επιτροπής που είναι υπεύθυνη για τη διαχείριση των ερευνητικών δραστηριοτήτων που πραγματοποιούνται υπό την αιγίδα των προγραμμάτων-πλαισίων Ευρατόμ, οι οποίοι ενεργούν ως εκτελεστικά όργανα

               2.Για τη διαχείριση της παρούσας συμφωνίας, τα εκτελεστικά όργανα συγκροτούν διευθύνουσα επιτροπή συνεργασίας στους τομείς Ε&Α (εφεξής αποκαλούμενη «διευθύνουσα επιτροπή»)· η διευθύνουσα επιτροπή απαρτίζεται από ίσο αριθμό επίσημων εκπροσώπων εκάστου των συμβαλλομένων μερών· η διευθύνουσα επιτροπή καταρτίζει η ίδια τον εσωτερικό κανονισμό της.

               3.Η διευθύνουσα επιτροπή έχει τα ακόλουθα καθήκοντα:

               α)Προάγει και εποπτεύει τις διάφορες δραστηριότητες συνεργασίας στους τομείς Ε&Α που προβλέπονται στο άρθρο 5.

               β)Διατυπώνει συστάσεις για κοινά έργα Ε&Α, προς χρηματοδότηση από τα συμβαλλόμενα μέρη σε βάση επιμερισμένης δαπάνης· οι συστάσεις υποβάλλονται κατόπιν κοινής πρόσκλησης υποβολής προτάσεων που έχει εγκριθεί και προκηρυχθεί ταυτοχρόνως από τα εκτελεστικά όργανα.

               Τα κοινά έργα που υποβάλλονται από τους επιστήμονες της μίας πλευράς για συμμετοχή τους στα προγράμματα της άλλης πλευράς επιλέγονται από κάθε συμβαλλόμενο μέρος, σύμφωνα με την οικεία διαδικασία επιλογής, με ενδεχόμενη συμμετοχή εμπειρογνωμόνων από αμφότερες τις πλευρές.

               γ)Υποδεικνύει για το επόμενο έτος, σύμφωνα με το άρθρο 5.2 στοιχείο α), από τα δυνητικά πεδία Ε&Α που προσφέρονται για συνεργασία, τους τομείς ή υποτομείς αμοιβαίου ενδιαφέροντος που έχουν προτεραιότητα και στους οποίους επιδιώκεται συνεργασία.

               δ)Προτείνει, σύμφωνα με το άρθρο 5.2 στοιχείο γ), στους επιστήμονες και των δύο συμβαλλομένων μερών τη συνένωση των έργων που είναι αμοιβαίου οφέλους και συμπληρωματικά.

               ε)Επιβεβαιώνει ότι το άρθρο 5.2 στοιχεία ε), στ) και ζ) εφαρμόζεται σε πλήρη συμμόρφωση με τις διατάξεις της παρούσας συμφωνίας.

               στ)Υποβάλει συστάσεις σύμφωνα με το άρθρο 5.2.

               ζ)Συνιστά στα συμβαλλόμενα μέρη τρόπους ενίσχυσης και βελτίωσης της συνεργασίας συνεπείς προς τις αρχές που καθορίζονται στην παρούσα συμφωνία.

               η)Επαvεξετάζει την απoτελεσματική λειτoυργία και εφαρμογή της παρoύσας συμφωvίας.

               θ)Υποβάλλει ετησίως εκθέσεις στα συμβαλλόμενα μέρη σχετικά με την κατάσταση, την επιτευχθείσα πρόοδο και την αποτελεσματικότητα των δραστηριοτήτων συνεργασίας που έχουν αναληφθεί δυνάμει της παρούσας συμφωνίας.

               4.Κατά γενικό κανόνα, η διευθύνουσα επιτροπή συνεδριάζει ετησίως, με βάση από κοινού συμφωνημένο χρονοδιάγραμμα· οι συνεδριάσεις πρέπει να πραγματοποιούνται εναλλάξ στην Κοινότητα και στην Ινδία. Έκτακτες συνεδριάσεις δύνανται να συγκαλούνται κατόπιν αιτήματος οιουδήποτε από τα συμβαλλόμενα μέρη.

               5.Οι αποφάσεις της διευθύνουσας επιτροπής λαμβάνονται διά συναινέσεως. Σε κάθε συνεδρίαση τηρούνται πρακτικά, στα οποία καταγράφονται οι αποφάσεις και τα κυριότερα σημεία που συζητήθηκαν. Τα εν λόγω πρακτικά εγκρίνονται από τους ορισθέντες συμπροέδρους της διευθύνουσας επιτροπής.

               6.Οι δαπάνες, πλην εκείνων για ταξίδια και διαμονή, οι οποίες συνδέονται άμεσα με συνεδριάσεις της διευθύνουσας επιτροπής, βαρύνουν το φιλοξενούν συμβαλλόμενο μέρος. Λοιπές δαπάνες για τη διευθύνουσα επιτροπή ή για λογαριασμό της βαρύνουν το μέρος στο οποίο ανήκουν τα μέλη της διευθύνουσας επιτροπής.

               Άρθρο 11
                  Χρηματοδότηση

               1.Οι συνεργατικές δραστηριότητες εξαρτώνται από τη διαθεσιμότητα των κατάλληλων κονδυλίων και διέπονται από τους ισχύοντες νόμους και κανονισμούς, πολιτικές και προγράμματα των μερών. Οι δαπάνες των συμμετεχόντων για συνεργατικές δραστηριότητες δεν έχουν ως αποτέλεσμα μεταβίβαση κονδυλίων από το ένα μέρος προς το άλλο.

               2.Όταν ειδικά καθεστώτα συνεργασίας του ενός μέρους προβλέπουν τη χορήγηση χρηματοδοτικής στήριξης σε συμμετέχοντες από το άλλο μέρος, οι εν λόγω χρηματοδοτήσεις ή οικονομικές εισφορές διενεργούνται σύμφωνα με τις νομοθετικές και κανονιστικές διατάξεις που ισχύουν στο έδαφος κάθε μέρους. Στην περίπτωση αυτή, οι εφαρμοστέοι όροι και προϋποθέσεις, που πρέπει να μην έρχονται σε αντίθεση με τις διατάξεις της παρούσας συμφωνίας, περιγράφονται σε ειδική συμφωνία.

               Άρθρο 12

               Είσοδος προσωπικού και πειραματικού εξοπλισμού

               Κάθε συμβαλλόμενο μέρος λαμβάνει όλα τα εύλογα μέτρα και καταβάλλει κάθε δυνατή προσπάθεια, στο πλαίσιο των νομοθετικών και κανονιστικών διατάξεων που ισχύουν στην επικράτεια κάθε μέρους, για να διευκολύνει την είσοδο και την παραμονή στην επικράτειά του καθώς και την έξοδο από αυτήν προσώπων, υλικών, δεδομένων, δειγμάτων, οργάνων και διατάξεων για πειραματικούς σκοπούς που εμπλέκονται και χρησιμοποιούνται στις δραστηριότητες συνεργασίας τις οποίες καθορίζουν τα συμβαλλόμενα μέρη βάσει των διατάξεων της παρούσας συμφωνίας.

               Άρθρο 13
                  Διάχυση και χρήση των πληροφοριών

               1.
                     Ερευνητικοί φορείς εγκατεστημένοι στην Ινδία, οι οποίοι συμμετέχουν σε κοινοτικά έργα Ε&Α πρέπει να συμμορφώνονται, όσον αφορά την ιδιοκτησία, τη διάχυση και τη χρήση των πληροφοριών και όσον αφορά τη διανοητική ιδιοκτησία που απορρέει από τη συμμετοχή τους αυτή, με τους κανόνες διάχυσης των αποτελεσμάτων της έρευνας που απορρέουν από τα ειδικά προγράμματα Ε&Α της Κοινότητας, καθώς και με τις διατάξεις του παραρτήματος Α της παρούσας συμφωνίας, το οποίο αποτελεί αναπόσπαστο τμήμα της παρούσας συμφωνίας. Ωστόσο, το εν λόγω παράρτημα μπορεί να τροποποιηθεί με την επιφύλαξη των διατάξεων της παρούσας συμφωνίας.

               2.
                     Οι ερευνητικοί φορείς που είναι εγκατεστημένοι στην Κοινότητα και συμμετέχουν σε ινδικά έργα Ε&Α πρέπει να συμμορφώνονται, όσον αφορά την ιδιοκτησία, τη διάχυση και τη χρήση των πληροφοριών και τη διανοητική ιδιοκτησία που προκύπτει από την εν λόγω συμμετοχή με τους κανόνες και τις διαδικασίες που διέπουν τους ερευνητικούς φορείς της Ινδίας, καθώς και τις διατάξεις του παραρτήματος Α της παρούσας συμφωνίας.

               3.
                     Οι διατάξεις της παρούσας συμφωνίας δεν χρησιμοποιούνται για την επιδίωξη εμπορικών ή βιομηχανικών πλεονεκτημάτων, ούτε για την παρέμβαση στα εμπορικά ή βιομηχανικά συμφέροντα, εγχώρια ή διεθνή, των συμβαλλομένων μερών ή εξουσιοδοτημένου προσώπου, ούτε για την παρέμβαση στην πυρηνική πολιτική των συμβαλλομένων μερών ή των κυβερνήσεων των κρατών μελών της Κοινότητας.

               Άρθρο 14
                  Εμπιστευτικότητα

               Με την επιφύλαξη της εφαρμογής των διατάξεων του άρθρου 12, κάθε συμβαλλόμενο μέρος αναλαμβάνει την υποχρέωση να τηρήσει το απόρρητο, μέχρι 10 έτη μετά την καταγγελία ή τη λήξη της παρούσας συμφωνίας, κάθε πληροφορίας, γεγονότων ή περιστατικών που αφορούν το άλλο συμβαλλόμενο μέρος και δεν σχετίζονται άμεσα με το αντικείμενο της συμφωνίας, και για τα οποία ενδέχεται να έχουν λάβει γνώση κατά τη διάρκεια της εκτέλεσης της συμφωνίας, εφόσον οι εν λόγω πληροφορίες δεν έχουν δημοσιοποιηθεί (εκτός αν έχουν δημοσιοποιηθεί από συμβαλλόμενο μέρος κατά παράβαση της παρούσας συμφωνίας ή άλλης υποχρέωσης).

               Άρθρο 15
                  Διμερείς συμφωνίες πυρηνικής συνεργασίας

               1.
                     Η παρούσα συμφωνία δεν θίγει τις υφιστάμενες διμερείς συμφωνίες και ιδίως τη συμφωνία συνεργασίας μεταξύ της κυβέρνησης της Δημοκρατίας της Ινδίας και της Ευρωπαϊκής Κοινότητας Ατομικής Ενέργειας στο πεδίο της έρευνας για την ενέργεια σύντηξης, που τέθηκε σε ισχύ στις 17 Μαΐου 2010, ή συμφωνίες που έχουν συναφθεί μεταξύ της Ινδίας και κρατών μελών της Κοινότητας.

               2.
                     Τα κράτη μέλη της Κοινότητας που έχουν την πρόθεση να θεσπίσουν διμερή συνεργασία με την Ινδία, μπορούν να το πράξουν βάσει της παρούσας συμφωνίας.

               Άρθρο 16
                  Εφαρμοστέο δίκαιο

               Η παρούσα συμφωνία ερμηνεύεται σύμφωνα με τις οικείες νομοθετικές και κανονιστικές διατάξεις που ισχύουν στην Κοινότητα και την Ινδία, καθώς και με τις διεθνείς υποχρεώσεις των συμβαλλομένων μερών. Στην περίπτωση της Κοινότητας, στο εφαρμοστέο δίκαιο περιλαμβάνεται η Συνθήκη Ευρατόμ και το παράγωγο δίκαιο αυτής.

               Άρθρο 17
                  Έναρξη ισχύος, καταγγελία και επίλυση διαφορών

               1.
                     Η παρούσα συμφωνία αρχίζει να ισχύει από την ημερομηνία κατά την οποία τα συμβαλλόμενα μέρη κοινοποιούν εκατέρωθεν εγγράφως ότι πληρούνται οι νομικές προϋποθέσεις για την έναρξη ισχύος της παρούσας συμφωνίας.

               2.
                     Η παρούσα συμφωνία παραμένει σε ισχύ για περίοδο δέκα ετών. Κατόπιν, η παρούσα συμφωνία ανανεώνεται αυτομάτως για πρόσθετες πενταετείς περιόδους, εκτός εάν συμβαλλόμενο μέρος ειδοποιήσει εγγράφως το έτερο συμβαλλόμενο μέρος για την πρόθεσή του να καταγγείλει την παρούσα συμφωνία σύμφωνα με τη διαδικασία που προβλέπεται στις παραγράφους 5 και 6 του παρόντος άρθρου.

               3.
                     Το παράρτημα της παρούσας συμφωνίας αποτελεί αναπόσπαστο μέρος της και μπορεί να τροποποιηθεί σύμφωνα με την παράγραφο 2 του παρόντος άρθρου.

               4.
                     Η παρούσα συμφωνία μπορεί να τροποποιείται με συμφωνία των συμβαλλομένων μερών. Οι τρoπoπoιήσεις τίθενται σε ισχύ την ημερoμηνία κατά την οπoία τα συμβαλλόμενα μέρη κοινοπoιoύν εκατέρωθεν εγγράφως την ολοκλήρωση των οικείων εσωτερικών διαδικασιών τους που απαιτούνται για την τροποποίησή της.

               5.
                     Κάθε συμβαλλόμενο μέρος δύναται να καταγγείλει την παρούσα συμφωνία, κατόπιν εξάμηνης γραπτής προειδοποίησης απευθυνόμενης στο έτερο συμβαλλόμενο μέρος. Η λήξη ή η καταγγελία της παρούσας συμφωνίας δεν θίγουν την ισχύ ή τη διάρκεια τυχόν διακανονισμών που έχουν συνομολογηθεί βάσει αυτής, ούτε τυχόν ειδικά δικαιώματα και υποχρεώσεις που έχουν προκύψει δυνάμει του παραρτήματος Α.

               6.
                     Εάν συμβαλλόμενο μέρος ή κράτος μέλος της Κοινότητας, ανά πάσα στιγμή μετά την έναρξη ισχύος της παρούσας συμφωνίας, λάβει μέτρα οποιουδήποτε είδους τα οποία συνιστούν ουσιαστική παράβαση των υποχρεώσεων που υπέχει δυνάμει της παρούσας συμφωνίας, το έτερο συμβαλλόμενο μέρος έχει το δικαίωμα να διακόψει, κατόπιν γραπτής ειδοποίησης, την περαιτέρω συνεργασία βάσει της παρούσας συμφωνίας ή να αναστείλει ή να καταγγείλει, εν όλω ή εν μέρει, τη συμφωνία.

               7.
                     Όλα τα ζητήματα ή οι διαφορές που σχετίζονται με την ερμηνεία ή την εφαρμογή της παρούσας συμφωνίας επιλύονται με κοινή συμφωνία των συμβαλλομένων μερών. στο πλαίσιο της διευθύνουσας επιτροπής που συστήνεται κατά το άρθρο 10.

               8.
                     Με την επιφύλαξη της παύσης περαιτέρω συνεργασίας βάσει της παρούσας συμφωνίας, εν όλω ή εν μέρει, ή της καταγγελίας της για οιονδήποτε λόγο, εξακολουθούν να ισχύουν οι διατάξεις των άρθρων 13 και 14 της παρούσας συμφωνίας.

               Άρθρο 18

               Αυθεντικές γλώσσες

               Η παρούσα συμφωνία συντάσσεται σε δύο αντίτυπα, στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, κροατική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική γλώσσα και στη γλώσσα χίντι· όλα τα κείμενα είναι εξίσου αυθεντικά.

               Σε πίστωση των ανωτέρω, οι υπογράφοντες, δεόντως εξουσιοδοτημένοι προς τούτο, έθεσαν την υπογραφή τους κάτω από την παρούσα συμφωνία.

                        Για την Ευρωπαϊκή Κοινότητα Ατομικής Ενέργειας

                        Για την κυβέρνηση της Δημοκρατίας της Ινδίας

                        Τμήμα Ατομικής Ενεργείας

               ΠΑΡΑΡΤΗΜΑ Α

               ΔΙΚΑΙΩΜΑΤΑ ΔΙΑΝΟΗΤΙΚΗΣ ΙΔΙΟΚΤΗΣΙΑΣ

               Τα δικαιώματα διανοητικής ιδιοκτησίας που δημιουργούνται ή παρέχονται βάσει της παρούσας συμφωνίας επιμερίζονται όπως ορίζει το παρόν παράρτημα.

               ΕΦΑΡΜΟΓΗ

               Το παρόν παράρτημα εφαρμόζεται στην κοινή έρευνα που εκτελείται κατ' εφαρμογή της συμφωνίας, εκτός εάν έχει συμφωνηθεί άλλως από τα συμβαλλόμενα μέρη.

               I.
                     Κυριότητα, επιμερισμός και άσκηση δικαιωμάτων

               1.
                     Για τους σκοπούς του παρόντος παραρτήματος, ο όρος «διανοητική ιδιοκτησία» ορίζεται στο άρθρο 1 της συμφωνίας.

               2.
                     Το παρόν παράρτημα αφορά τον τρόπο επιμερισμού δικαιωμάτων και συμφερόντων των συμβαλλομένων μερών και των συμμετεχόντων. Κάθε συμβαλλόμενο μέρος και οι συμμετέχοντες από αυτό μεριμνούν ώστε το άλλο συμβαλλόμενο μέρος και οι αντίστοιχοι συμμετέχοντες να μπορούν να καρπώνονται τα δικαιώματα διανοητικής ιδιοκτησίας που τους αναλογούν σύμφωνα με το παρόν παράρτημα. Το παρόν παράρτημα δεν μεταβάλλει άλλως ούτε θίγει τον επιμερισμό δικαιωμάτων, τόκων και δικαιωμάτων εκμετάλλευσης μεταξύ συμβαλλόμενου μέρους και των υπηκόων του ή των συμμετεχόντων που προέρχονται από αυτό ο οποίος καθορίζεται από τη νομοθεσία και τις πρακτικές κάθε συμβαλλόμενου μέρους και σύμφωνα με τους διεθνείς (συμβάσεις του Παγκόσμιου Οργανισμού Διανοητικής Ιδιοκτησίας (ΠΟΔΙ)) και τους αντίστοιχους εθνικούς κανόνες που ισχύουν στον τομέα της διανοητικής ιδιοκτησίας.

               3.
                     Τα μέρη εφαρμόζουν τις ακόλουθες αρχές, οι οποίες θα προβλέπονται σε ειδικές συμβατικές ρυθμίσεις:

               α)
                     αποτελεσματική προστασία της διανοητικής ιδιοκτησίας, συμπεριλαμβανομένων των δικαιωμάτων διανοητικής ιδιοκτησίας του λογισμικού. Τα συμβαλλόμενα μέρη μεριμνούν ώστε τα ίδια και/ή οι συμμετέχοντες που προέρχονται από αυτά να κοινοποιούν μεταξύ τους, σε εύλογο χρονικό διάστημα, τη δημιουργία διανοητικής ιδιοκτησίας η οποία προκύπτει δυνάμει της παρούσας συμφωνίας ή των εκτελεστικών διακανονισμών της και να επιδιώκουν έγκαιρα την προστασία της εν λόγω διανοητικής ιδιοκτησίας, όπου είναι σκόπιμο·

               β)
                     αποτελεσματική εκμετάλλευση των ευρημάτων·

                γ)
                     συνεκτίμηση της συμβολής των μερών και των συμμετεχόντων τους, κατά τον καθορισμό των δικαιωμάτων και των συμφερόντων των συμβαλλομένων μερών·

                δ)
                     μη διακριτική μεταχείριση των συμμετεχόντων που προέρχονται από το αντισυμβαλλόμενο μέρος έναντι των οικείων συμμετεχόντων, όσον αφορά την κυριότητα, τη χρήση και τη διάδοση των πληροφοριών και την κυριότητα, την απονομή και την άσκηση των δικαιωμάτων διανοητικής ιδιοκτησίας·

               ε)
                     προστασία των εμπιστευτικών επιχειρηματικών πληροφοριών.

               4.
                     Οι συμμετέχοντες καταρτίζουν από κοινού Πρόγραμμα Διαχείρισης της Τεχνολογίας (ΠΔΤ). ΠΔΤ είναι ειδική συμφωνία συνομολογούμενη μεταξύ των συμμετεχόντων σε κοινή έρευνα, στην οποία καθορίζονται τα αντίστοιχα δικαιώματα και υποχρεώσεις των συμμετεχόντων, μεταξύ άλλων εκείνα που αφορούν την κυριότητα και τη χρήση, συμπεριλαμβανομένης της δημοσίευσης των πληροφοριών και της διανοητικής ιδιοκτησίας που προκύπτουν κατά τη διάρκεια της κοινής έρευνας. Όσον αφορά τη διανοητική ιδιοκτησία (ΔΙ), τα ΠΔΤ συνήθως καλύπτουν, μεταξύ άλλων, την κυριότητα και την προστασία της, τα δικαιώματα χρήστη για σκοπούς έρευνας και ανάπτυξης, την εκμετάλλευση και τη διάδοση, συμπεριλαμβανομένων διακανονισμών για κοινές δημοσιεύσεις, τα δικαιώματα και τις υποχρεώσεις των επισκεπτών ερευνητών και τις διαδικασίες για την επίλυση των διαφορών. Είναι επίσης δυνατόν τα ΠΔΤ να καλύπτουν τη μεταχείριση των προϋπαρχουσών και των νέων πληροφοριών, τη χορήγηση αδειών εκμετάλλευσης και τα παραδοτέα. Τα ΠΔΤ καταρτίζονται σύμφωνα με τους κανόνες και τις κανονιστικές διατάξεις που ισχύουν σε κάθε συμβαλλόμενο μέρος και με την επιφύλαξη των διεθνών (με αναφορά στις συμβάσεις του ΠΟΔΙ) και των αντίστοιχων εθνικών κανόνων που ισχύουν στο πεδίο της ΔΙ, λαμβάνοντας υπόψη τους στόχους της κοινής έρευνας, τη σχετική χρηματοδοτική ή άλλη συνεισφορά των συμβαλλομένων μερών και των συμμετεχόντων, τα πλεονεκτήματα και τα μειονεκτήματα της χορήγησης αδειών εκμετάλλευσης κατά επικράτεια ή για συγκεκριμένα πεδία χρήσης, τις απαιτήσεις που επιβάλλουν οι εφαρμοστέες νομοθεσίες, την αναγκαιότητα διαδικασιών διευθέτησης των διαφορών και άλλους παράγοντες, οι οποίοι κρίνονται κατάλληλοι από τους συμμετέχοντες. Τα κοινά ΠΔΤ θα καλύπτουν επίσης τα σχετικά με τη ΔΙ δικαιώματα και υποχρεώσεις που συνδέονται με την έρευνα των επισκεπτών ερευνητών. Τα ΠΔΤ εγκρίνονται από τους αρμόδιους οργανισμούς ή υπηρεσίες χρηματοδότησης των συμβαλλομένων μερών που συμμετέχουν στη χρηματοδότηση της έρευνας, πριν από τη σύναψη των συγκεκριμένων συμβάσεων συνεργασίας σε θέματα έρευνας και ανάπτυξης, στις οποίες επισυνάπτονται.

               5.
                     Οι πληροφορίες ή η διανοητική ιδιοκτησία που προκύπτουν στη διάρκεια κοινής έρευνας και δεν καλύπτονται από το σχετικό ΠΔΤ επιμερίζονται σύμφωνα με αρχές που καθορίζονται σε ΠΔΤ που καταρτίζεται το συντομότερο δυνατόν. Σε περίπτωση απουσίας ΠΔΤ ή διαφωνίας που δεν είναι δυνατόν να επιλυθεί μέσω της συμφωνημένης διαδικασίας επίλυσης διαφορών, οι εν λόγω πληροφορίες ή ΔΙ ανήκουν από κοινού σε όλους τους συμμετέχοντες στην κοινή έρευνα από την οποία προέκυψαν οι πληροφορίες ή η ΔΙ. Κάθε συμμετέχων που εμπίπτει στην παρούσα διάταξη έχει δικαίωμα να κάνει χρήση των εν λόγω πληροφοριών ή ΔΙ για ίδια εμπορική εκμετάλλευση, χωρίς γεωγραφικό περιορισμό.

               6.
                     Σύμφωνα με τις εφαρμοστέες εθνικές νομοθεσίες και με σεβασμό στις ανωτέρω αρχές, κάθε συμβαλλόμενο μέρος μεριμνά ώστε να παραχωρούνται στο αντισυμβαλλόμενο μέρος και στους συμμετέχοντές του τα δικαιώματα ΔΙ που τους έχουν επιμεριστεί.

               7.
                     Τηρουμένων των όρων ανταγωνισμού στους τομείς που επηρεάζονται από την παρούσα συμφωνία, κάθε συμβαλλόμενο μέρος καταβάλλει κάθε δυνατή προσπάθεια για να διασφαλίσει ότι τα δικαιώματα που έχουν αποκτηθεί δυνάμει της συμφωνίας και οι διακανονισμοί που γίνονται δυνάμει αυτής θα ασκούνται κατά τρόπον ώστε να ενθαρρύνεται ιδίως η διάδοση και χρήση πληροφοριών που έχουν παραχθεί, δημοσιευθεί ή διατεθεί δυνάμει της παρούσας συμφωνίας.

               8.
                     Η καταγγελία ή η λήξη ισχύος της συμφωνίας δεν επηρεάζει τα δικαιώματα ή τις υποχρεώσεις των συμμετεχόντων όσον αφορά τη διανοητική ιδιοκτησία που απορρέει από τα εγκριθέντα υπό εξέλιξη έργα σύμφωνα με το παρόν παράρτημα.

               II.
                     Έργα που προστατεύονται με δικαιώματα δημιουργού και επιστημονικές συγγραφικές εργασίες

               Τα δικαιώματα διανοητικής ιδιοκτησίας των συμβαλλομένων μερών ή των συμμετεχόντων τους αντιμετωπίζονται με βάση τη σύμβαση της Βέρνης (πράξη των Παρισίων του 1971) και τη συμφωνία TRIPS. Υπό την επιφύλαξη του τμήματος Ι και της δυνατότητας απόκτησης δικαιώματος διανοητικής ιδιοκτησίας και του τμήματος IΙI, και εκτός εάν έχει συμφωνηθεί άλλως στο ΠΔΤ, τα αποτελέσματα της έρευνας δημοσιεύονται από κοινού από τα συμβαλλόμενα μέρη ή τους συμμετέχοντες. Με την επιφύλαξη του γενικού αυτού κανόνα, ισχύουν οι ακόλουθες διαδικασίες:

               1.
                     Σε περίπτωση δημοσίευσης από συμβαλλόμενο μέρος ή τους συμμετέχοντές του σε επιστημονικά και τεχνικά περιοδικά, άρθρων, εκθέσεων και βιβλίων, συμπεριλαμβανομένων μαγνητοσκοπημένων εγγραφών από την κοινή έρευνα δυνάμει της συμφωνίας, εκχωρείται στο έτερο συμβαλλόμενο μέρος ή στους συμμετέχοντες σε αυτό παγκόσμια, μη αποκλειστική, αμετάκλητη και χωρίς συγγραφικά δικαιώματα άδεια να μεταφράσει, να αναπαραγάγει, να διασκευάσει, να μεταβιβάσει και να διανείμει στο κοινό τα εν λόγω έργα.

               2.
                     Τα συμβαλλόμενα μέρη καταβάλλουν κάθε δυνατή προσπάθεια για τη διάδοση των συγγραφικών εργασιών επιστημονικού χαρακτήρα που είναι προϊόν κοινής έρευνας κατ' εφαρμογή των διατάξεων της συμφωνίας και για τη δημοσίευσή τους από ανεξάρτητους εκδότες, στον ευρύτερο δυνατό βαθμό.

               3.
                     Σε όλα τα αντίτυπα των προστατευόμενων με δικαιώματα διανοητικής ιδιοκτησίας εργασιών που έχουν εκπονηθεί και προορίζονται να δημοσιευθούν δυνάμει της παρούσας διάταξης, πρέπει να αναγράφονται τα ονόματα του ή των συγγραφέων της εργασίας, εκτός εάν αυτοί αρνηθούν ρητά να αναφερθεί το όνομά τους. Τα αντίτυπα φέρουν επίσης ευδιάκριτη μνεία της υποστήριξης που προσέφεραν τα μέρη στο πλαίσιο της συνεργασίας τους.

               III.
                     Μη δημοσιεύσιμες πληροφορίες

               A.
                     Μη δημοσιεύσιμες έγγραφες πληροφορίες

               1.
                     Κάθε συμβαλλόμενο μέρος, οι υπηρεσίες του ή οι συμμετέχοντές του, κατά περίπτωση, προσδιορίζουν, με κατάλληλα έγγραφα, το συντομότερο δυνατόν και κατά προτίμηση στο ΠΔΤ, τις πληροφορίες σε σχέση με τη συμφωνία που επιθυμούν να μην δημοσιευτούν, λαμβάνοντας υπόψη, μεταξύ άλλων, τα ακόλουθα κριτήρια:

               α)
                     τον απόρρητο χαρακτήρα των πληροφοριών, υπό την έννοια ότι δεν είναι ως σύνολο ή με την ακριβή διάταξη ή σύνθεση των συνιστωσών τους εν γένει γνωστές ή εύκολα προσπελάσιμες με νόμιμα μέσα στους ειδικούς του δεδομένου κλάδου·

               β)
                     την πραγματική ή δυνητική εμπορική αξία που έχουν οι πληροφορίες λόγω του απορρήτου χαρακτήρα τους,

               γ)
                     τον προγενέστερο τρόπο προστασίας των πληροφοριών, εφόσον ο νόμιμος κάτοχος τους είχε λάβει εύλογα, αναλόγως των περιστάσεων, μέτρα για τη διατήρηση του απόρρητου χαρακτήρα τους. Τα συμβαλλόμενα μέρη και οι συμμετέχοντές τους είναι δυνατόν σε ορισμένες περιπτώσεις να συμφωνήσουν ότι, εκτός αντίθετων διατάξεων, μέρη ή το σύνολο των πληροφοριών που παρέχονται, ανταλλάσσονται ή προκύπτουν κατά τη διάρκεια της κοινής έρευνας, κατ' εφαρμογή της συμφωνίας, δεν επιτρέπεται να δημοσιοποιούνται.

               2.
                     Κάθε συμβαλλόμενο μέρος μεριμνά ώστε το ίδιο και οι προερχόμενοι από αυτό συμμετέχοντες να προσδιορίζουν επακριβώς τις μη δημοσιεύσιμες πληροφορίες, για παράδειγμα με κατάλληλη σήμανση ή περιοριστική υπόμνηση ή με κατάλληλη συμφωνία μη κοινοποίησης. Το ίδιο ισχύει και για οποιαδήποτε αναπαραγωγή του συνόλου ή μέρους των εν λόγω πληροφοριών η οποία θα φέρει την ίδια σήμανση ή υπόμνηση. Συμβαλλόμενο μέρος που είναι αποδέκτης μη δημοσιεύσιμων πληροφοριών κατ' εφαρμογή της συμφωνίας, οφείλει να σέβεται τον προνομιακό τους χαρακτήρα. Οι εν λόγω περιoρισμoί αίρονται αυτομάτως όταν oι συγκεκριμένες πληρoφoρίες δημοσιοποιούνται από τoν κάτoχό τoυς.

               3.
                     Οι μη δημοσιεύσιμες πληροφορίες που κοινοποιούνται βάσει της παρούσας συμφωνίας μπορούν να διαδοθούν από το συμβαλλόμενο μέρος που είναι ο αποδέκτης τους μόνο σε πρόσωπα εντός του ίδιου συμβαλλόμενου μέρους ή σε πρόσωπα απασχολούμενα σε αυτό, καθώς και σε συναφείς υπηρεσίες ή οργανισμούς του, οι οποίοι είναι εξουσιοδοτημένοι για τους ειδικούς σκοπούς της διενεργούμενης από κοινού έρευνας, υπό τον όρο ότι κάθε μη δημοσιεύσιμη πληροφορία η οποία διαδίδεται κατ' αυτόν τον τρόπο διέπεται από ειδική συμφωνία περί εμπιστευτικότητας και είναι εύκολα αναγνωρίσιμη ως εμπιστευτική, όπως ορίζεται ανωτέρω, στο σημείο 2.

               4.
                     Το συμβαλλόμενο μέρος που είναι αποδέκτης δύναται, με την προηγούμενη έγγραφη συγκατάθεση του αντισυμβαλλομένου που παρέχει τις μη δημοσιεύσιμες πληροφορίες δυνάμει της παρούσας συμφωνίας, να τις διαδίδει ευρύτερα από όσο προβλέπεται στην παράγραφο 3. Τα συμβαλλόμενα μέρη συνεργάζονται για τον καθορισμό των διαδικασιών αίτησης και χορήγησης προηγούμενης γραπτής συγκατάθεσης για ευρύτερη διάδοση, ενώ κάθε συμβαλλόμενο μέρος δίνει την έγκριση του στο βαθμό που το επιτρέπουν οι εθνικές πολιτικές, οι κανονισμοί και η νομοθεσία του.

               Β. Μη δημοσιεύσιμες πληροφορίες πλην των εγγράφων

               1.     Σε περίπτωση που μη δημοσιεύσιμες πληροφορίες κοινοποιηθούν προφορικά από το συμβαλλόμενο μέρος που παρέχει τις πληροφορίες και ιδίως όταν οι εν λόγω πληροφορίες κοινοποιηθούν στο πλαίσιο σεμιναρίων, συνεδριάσεων, επισκέψεων σε εγκαταστάσεις ή εργαστήρια, εφαρμόζονται κατ’ αναλογία οι διατάξεις των παραγράφων 1 έως 4, με την προϋπόθεση ότι ο πάροχος και ο αποδέκτης των εν λόγω μη δημοσιεύσιμων ή άλλων εμπιστευτικών ή προνομιακών πληροφοριών συνομολογήσουν, πριν από οποιαδήποτε προφορική κοινοποίηση, μνημόνιο που περιγράφει τα όρια και το περιεχόμενο των εν λόγω προφορικών κοινοποιήσεων.

               2.      Έλεγχος

               Κάθε συμβαλλόμενο μέρος μεριμνά να διασφαλίσει ότι οι μη δημοσιεύσιμες πληροφορίες που λαμβάνει δυνάμει της παρούσας συμφωνίας υποβάλλονται σε έλεγχο όπως προβλέπεται στη συμφωνία. Εάν ένα από τα συμβαλλόμενα μέρη διαπιστώσει ότι αδυνατεί ή ότι αναμένεται εύλογα ότι θα αδυνατεί να τηρεί τις διατάξεις περί μη διάδοσης της παρούσας ενότητας, ενημερώνει πάραυτα το άλλο συμβαλλόμενο μέρος. Στη συνέχεια τα συμβαλλόμενα μέρη διαβουλεύονται προκειμένου να καθορίσουν την ενδεδειγμένη πορεία δράσης.

               __________________


Σημαντική ανακοίνωση νομικού περιεχομένου

|

52006PC0078

Πρόταση απόφασης του Συμβουλίου σχετικά με τη διάθεση στην αγορά, σύμφωνα με την οδηγία 2001/18/ΕΚ του Ευρωπαϊκού Κοινοβουλίου και του Συμβουλίου, προϊόντων ελαιοκράμβης (Brassica napus L., σειρές Ms8, Rf3 και Ms8xRf3) που έχουν υποστεί γενετική τροποποίηση ώστε να αποκτήσουν ανοχή στο ζιζανιοκτόνο γλυφοσινικό αμμώνιο  /* COM/2006/0078 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 11.7.2006COM(2006) 78 τελικόΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥσχετικά με τη διάθεση στην αγορά, σύμφωνα με την οδηγία 2001/18/ΕΚ του Ευρωπαϊκού Κοινοβουλίου και του Συμβουλίου, προϊόντων ελαιοκράμβης (Brassica napus L., σειρές Ms8, Rf3 και Ms8xRf3) που έχουν υποστεί γενετική τροποποίηση ώστε να αποκτήσουν ανοχή στο ζιζανιοκτόνο γλυφοσινικό αμμώνιο(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Στις αρχές του Βελγίου υποβλήθηκε κοινοποίηση (με στοιχεία αναφοράς C/BE/96/01), σύμφωνα με το άρθρο 13 της οδηγίας 2001/18/ΕΚ, σχετικά με τη διάθεση στην αγορά προϊόντων ελαιοκράμβης ( Brassica napus L., σειρές Ms8, Rf3 και Ms8xRf3), που έχουν υποστεί γενετική τροποποίηση ώστε να αποκτήσουν ανοχή στο ζιζανιοκτόνο γλυφοσινικό αμμώνιο.2. Η κοινοποίηση καλύπτει την καλλιέργεια και την εισαγωγή στην Κοινότητα, των γενετικώς τροποποιημένων προϊόντων ελαιοκράμβης ( Brassica napus L., σειρές Ms8, Rf3 και Ms8xRf3) για όλες τις χρήσεις για τις οποίες προορίζεται κάθε άλλη ελαιοκράμβη, συμπεριλαμβανομένης της χρήσης ως ζωοτροφής ή συστατικού ζωοτροφών, αλλά εξαιρουμένης της χρήσης ως τροφίμου ή συστατικού τροφίμων.3. Σύμφωνα με το άρθρο 14 της οδηγίας, η αρμόδια βελγική αρχή διαβίβασε στην Επιτροπή την έκθεση αξιολόγησης της κοινοποίησης που συνέταξε, στην οποία συμπεραίνεται ότι τα προϊόντα γενετικώς τροποποιημένης ελαιοκράμβης ( Brassica napus L., σειρές Ms8, Rf3 και Ms8xRf3) πρέπει να διατίθενται στην αγορά για εισαγωγή και μεταποίηση και για την ίδια χρήση, όπως κάθε άλλη ελαιοκράμβη, όχι όμως για την αιτούμενη χρήση για καλλιέργεια.4. Η Επιτροπή διαβίβασε την έκθεση αξιολόγησης σε όλα τα υπόλοιπα κράτη μέλη, ορισμένα από τα οποία διατύπωσαν αντιρρήσεις, εμμένοντας σ’αυτές, έναντι της διάθεσης στην αγορά των προϊόντων, και συγκεκριμένα όσον αφορά την αλλεργιογένεια, την τοξικότητα, το σχέδιο παρακολούθησης, τη διασπορά γύρεως, την τυχαία διαφυγή και την ανίχνευση των προϊόντων· κατόπιν τούτου, η Επιτροπή, σύμφωνα με το άρθρο 18 της οδηγίας 2001/18/ΕΚ, καλείται να λάβει απόφαση με τη διαδικασία του άρθρου 30 παράγραφος 2 της οδηγίας, όπου έχουν εφαρμογή τα άρθρα 5 και 7 της απόφασης 1999/468/ΕΚ, τηρουμένων των διατάξεων του άρθρου 8 της ίδιας απόφασης.5. Σύμφωνα με το άρθρο 5 παράγραφος 2 της απόφασης 1999/468/ΕΚ, το σχέδιο των προς λήψη μέτρων υποβλήθηκε για γνωμοδότηση στην επιτροπή που συγκροτήθηκε δυνάμει του άρθρου 30 της οδηγίας 2001/18/ΕΚ.6. Η επιτροπή δεν γνωμοδότησε και ως εκ τούτου, σύμφωνα με το άρθρο 5 παράγραφος 4 της απόφασης 1999/468/ΕΚ, η Επιτροπή καλείται να υποβάλει αμελλητί στο Συμβούλιο πρόταση σχετικά με τα ληπτέα μέτρα και να ενημερώσει σχετικά το Ευρωπαϊκό Κοινοβούλιο (το οποίο ενημερώθηκε στις 6 Δεκεμβρίου 2005). Το Ευρωπαϊκό Κοινοβούλιο μπορεί να θεωρήσει σκόπιμο να λάβει θέση σύμφωνα με το άρθρο 8 της ανωτέρω απόφασης.7. Το άρθρο 5 παράγραφος 6 της απόφασης 1999/468/ΕΚ προβλέπει ότι κατά περίπτωση, λαμβάνοντας υπόψη τη θέση αυτή, το Συμβούλιο μπορεί να αποφασίζει με ειδική πλειοψηφία σχετικά με την πρόταση, εντός προθεσμίας που ορίστηκε σε τρεις μήνες σύμφωνα με το άρθρο 30 παράγραφος 2 της οδηγίας 2001/18/ΕΚ. Εάν εντός της τρίμηνης αυτής προθεσμίας το Συμβούλιο δηλώσει με ειδική πλειοψηφία ότι διαφωνεί με την πρόταση, η Επιτροπή την επανεξετάζει, ενώ εάν κατά τη λήξη της προθεσμίας το Συμβούλιο δεν έχει εγκρίνει την προτεινόμενη εκτελεστική πράξη ούτε έχει εκδηλώσει τη διαφωνία του, η προτεινόμενη εκτελεστική πράξη εγκρίνεται από την Επιτροπή.ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥσχετικά με τη διάθεση στην αγορά, σύμφωνα με την οδηγία 2001/18/ΕΚ του Ευρωπαϊκού Κοινοβουλίου και του Συμβουλίου, προϊόντων ελαιοκράμβης ( Brassica napus L., σειρές Ms8, Rf3 και Ms8xRf3) που έχουν υποστεί γενετική τροποποίηση ώστε να αποκτήσουν ανοχή στο ζιζανιοκτόνο γλυφοσινικό αμμώνιο(Τα κείμενα στην ολλανδική και στη γαλλική γλώσσα είναι τα μόνα αυθεντικά)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΈΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 2001/18/ΕΚ του Ευρωπαϊκού Κοινοβουλίου και του Συμβουλίου της 12ης Μαρτίου 2001, για τη σκόπιμη ελευθέρωση γενετικώς τροποποιημένων οργανισμών στο περιβάλλον και την κατάργηση της οδηγίας 90/220/ΕΟΚ[1] του Συμβουλίου, και ιδίως το άρθρο 18 παράγραφος 1 πρώτο εδάφιο,την πρόταση της Επιτροπής,Εκτιμώντας τα ακόλουθα:(1) Σύμφωνα με την οδηγία 2001/18/ΕΚ, η διάθεση στην αγορά προϊόντος που περιέχει ή αποτελείται από γενετικώς τροποποιημένο οργανισμό ή συνδυασμό γενετικώς τροποποιημένων οργανισμών προϋποθέτει γραπτή συγκατάθεση εκ μέρους της σχετικής αρμόδιας αρχής, σύμφωνα με τη διαδικασία που καθορίζεται στην εν λόγω οδηγία.(2) Η εταιρεία Bayer BioScience N.V. διαβίβασε στην αρμόδια αρχή του Βελγίου κοινοποίηση για τη διάθεση στην αγορά προϊόντων γενετικώς τροποποιημένης ελαιοκράμβης ( Brassica napus L., σειρές Ms8, Rf3 και Ms8xRf3).(3) Η κοινοποίηση καλύπτει την καλλιέργεια και την εισαγωγή προϊόντων γενετικώς τροποποιημένης ελαιοκράμβης ( Brassica napus L., σειρές Ms8, Rf3 και Ms8xRf3) για όλες τις χρήσεις για τις οποίες προορίζεται κάθε άλλη ελαιοκράμβη, συμπεριλαμβανομένης της χρήσης ως ζωοτροφής ή συστατικού ζωοτροφών, αλλά εξαιρουμένης της χρήσης ως τροφίμου ή συστατικού τροφίμων, στην Κοινότητα.(4) Σύμφωνα με τη διαδικασία του άρθρου 14 της οδηγίας 2001/18/ΕΚ, η αρμόδια αρχή του Βελγίου συνέταξε έκθεση αξιολόγησης, την οποία υπέβαλε στην Επιτροπή και στις αρμόδιες αρχές των άλλων κρατών μελών. Στην εν λόγω έκθεση αξιολόγησης, συνάγεται το συμπέρασμα ότι τα προϊόντα γενετικώς τροποποιημένης ελαιοκράμβης ( Brassica napus L., σειρές Ms8, Rf3 και Ms8xRf3) πρέπει να διατίθενται στην αγορά για εισαγωγή και μεταποίηση και για την ίδια χρήση, όπως κάθε άλλη ελαιοκράμβη, όχι όμως για την αιτούμενη χρήση για καλλιέργεια.(5) Οι αρμόδιες αρχές ορισμένων κρατών μελών διατύπωσαν αντιρρήσεις, όσον αφορά τη διάθεση των προϊόντων στην αγορά.(6) Λαμβανομένων υπόψη των αντιρρήσεων που διατυπώθηκαν από την αρμόδια αρχή του Βελγίου και από άλλα κράτη μέλη, όσον αφορά την καλλιέργεια των προϊόντων γενετικώς τροποποιημένης ελαιοκράμβης ( Brassica napus L., σειρές Ms8, Rf3 και Ms8xRf3), η γνώμη της Ευρωπαϊκής Αρχής για την Ασφάλεια των Τροφίμων περιορίζεται στην εισαγωγή και τη μεταποίηση, συμπεριλαμβανομένης της χρήσης στις ζωοτροφές.(7) Η γνώμη που διατύπωσε, το Σεπτέμβριο του 2005, η Ευρωπαϊκή Αρχή για την Ασφάλεια των Τροφίμων, καταλήγει στο συμπέρασμα ότι τα προϊόντα γενετικώς τροποποιημένης ελαιοκράμβης ( Brassica napus L., σειρές Ms8, Rf3 και Ms8xRf3) είναι εξίσου ασφαλή με τη συμβατική ελαιοκράμβη για τον άνθρωπο και τα ζώα και, στο πλαίσιο των σκοπούμενων χρήσεων, για το περιβάλλον. Η Ευρωπαϊκή Αρχή για την Ασφάλεια των Τροφίμων έκρινε επίσης ότι το σχέδιο παρακολούθησης που συνυποβλήθηκε με την κοινοποίηση ήταν αποδεκτό σε σχέση με τις σκοπούμενες χρήσεις.(8) Από την βάσει της οδηγίας 2001/18/ΕΚ εξέταση των αντιρρήσεων που διατυπώθηκαν, των στοιχείων που υποβλήθηκαν στο πλαίσιο της κοινοποίησης, καθώς και της γνώμης της Ευρωπαϊκής Αρχής για την Ασφάλεια των Τροφίμων, δεν προέκυψαν λόγοι να θεωρηθεί ότι η διάθεση στην αγορά προϊόντων γενετικώς τροποποιημένης ελαιοκράμβης ( Brassica napus L., σειρές Ms8, Rf3 και Ms8xRf3) θα έχει αρνητικές επιδράσεις στην υγεία του ανθρώπου ή των ζώων ή στο περιβάλλον.(9) Επεξεργασμένο έλαιο γενετικώς τροποποιημένης ελαιοκράμβης, που λαμβάνεται από (α) τη σειρά ελαιοκράμβης Ms8 και όλες τις συμβατικές διασταυρώσεις της, (β) τη σειρά ελαιοκράμβης Rf3 και όλες τις συμβατικές διασταυρώσεις της και (γ) τον υβριδικό συνδυασμό Ms8 x Rf3, έχει διατεθεί στην αγορά σύμφωνα με το άρθρο 5 του κανονισμού (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου της 27ης Ιανουαρίου 1997 σχετικά με τα νέα τρόφιμα και τα νέα συστατικά τροφίμων[2]. Υπόκειται, συνεπώς, στις απαιτήσεις του άρθρου 8 του κανονισμού (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου της 22ας Σεπτεμβρίου 2003 για τα γενετικώς τροποποιημένα τρόφιμα και ζωοτροφές[3] και μπορεί να διατίθεται στην αγορά και να χρησιμοποιείται σύμφωνα με τους όρους που αναφέρονται στο κοινοτικό μητρώο γενετικώς τροποποιημένων τροφίμων και ζωοτροφών.(10) Στα προϊόντα γενετικώς τροποποιημένης ελαιοκράμβης ( Brassica napus L., σειρές Ms8, Rf3 και Ms8xRf3) πρέπει να αποδοθούν αποκλειστικοί αναγνωριστικοί κωδικοί (μοναδικοί ταυτοποιητές) για τους σκοπούς του κανονισμού (ΕΚ) αριθ. 1830/2003 του Ευρωπαϊκού Κοινοβουλίου και του Συμβουλίου της 22ας Σεπτεμβρίου 2003 σχετικά με την ιχνηλασιμότητα και την επισήμανση γενετικώς τροποποιημένων οργανισμών και την ιχνηλασιμότητα τροφίμων και ζωοτροφών που παράγονται από γενετικώς τροποποιημένους οργανισμούς, και για την τροποποίηση της οδηγίας 2001/18/ΕΚ[4] και του κανονισμού (ΕΚ) αριθ. 65/2004 της Επιτροπής της 14ης Ιανουαρίου 2004 για την καθιέρωση συστήματος σχηματισμού και απόδοσης αποκλειστικών αναγνωριστικών κωδικών για τους γενετικά τροποποιημένους οργανισμούς[5].(11) Τα τυχαία ή τεχνικώς αναπόφευκτα ίχνη γενετικώς τροποποιημένων οργανισμών σε προϊόντα εξαιρούνται από τις απαιτήσεις που ισχύουν για την επισήμανση και την ιχνηλασιμότητα σύμφωνα με τα κατώτατα όρια που έχουν θεσπιστεί δυνάμει της οδηγίας 2001/18/ΕΚ και του κανονισμού (ΕΚ) αριθ. 1829/2003.(12) Λαμβάνοντας υπόψη τη γνώμη της Ευρωπαϊκής Αρχής για την Ασφάλεια των Τροφίμων, δεν χρειάζεται να επιβληθούν ειδικοί όροι για τις σκοπούμενες χρήσεις, όσον αφορά το χειρισμό και τη συσκευασία των προϊόντων, καθώς και την προστασία συγκεκριμένων οικοσυστημάτων, στοιχείων του περιβάλλοντος ή γεωγραφικών περιοχών.(13) Λαμβάνοντας υπόψη τη γνώμη της Ευρωπαϊκής Αρχής για την Ασφάλεια των Τροφίμων, πρέπει να εφαρμοστεί κατάλληλο σύστημα διαχείρισης, ώστε να μην παρεισφρήσουν στις καλλιέργειες σπόροι προϊόντων γενετικώς τροποποιημένης ελαιοκράμβης ( Brassica napus L., σειρές Ms8, Rf3 και Ms8xRf3).(14) Πριν από τη διάθεση των προϊόντων στην αγορά, επιβάλλεται να έχουν τεθεί σε εφαρμογή τα αναγκαία μέτρα για να εξασφαλιστεί η επισήμανση και η ιχνηλασιμότητά τους σε όλα τα στάδια της διάθεσής τους στην αγορά, συμπεριλαμβανομένων των ελέγχων με κατάλληλη και επικυρωμένη μεθοδολογία ανίχνευσης.(15) Η επιτροπή που έχει συσταθεί δυνάμει του άρθρου 30 της οδηγίας 2001/18/ΕΚ, της οποίας ζητήθηκε η γνώμη, στις 5 Δεκεμβρίου 2005, σύμφωνα με τη διαδικασία του άρθρου 30 παράγραφος 2 της ίδιας οδηγίας, δεν γνωμοδότησε για τα μέτρα που προβλέπονται σε σχέδιο απόφασης της Επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 ΣυγκατάθεσηΜε την επιφύλαξη άλλων κοινοτικών νομοθετικών διατάξεων, και ειδικότερα του κανονισμού (ΕΚ) αριθ. 258/97 και του κανονισμού (ΕΚ) αριθ. 1829/2003, η αρμόδια αρχή του Βελγίου παρέχει γραπτή συγκατάθεση για τη διάθεση στην αγορά, σύμφωνα με την παρούσα απόφαση, του προϊόντος που προσδιορίζεται στο άρθρο 2, όπως αυτό κοινοποιήθηκε από την εταιρεία Bayer BioScience N.V. (στ. αναφ. C/BE/96/01).Σύμφωνα με το άρθρο 19 παράγραφος 3 της οδηγίας 2001/18/ΕΚ, στη συγκατάθεση αναφέρονται ρητά οι όροι στους οποίους υπόκειται και οι οποίοι παρατίθενται στα άρθρα 3 και 4.Άρθρο 2 Προϊόντα1. Οι γενετικώς τροποποιημένοι οργανισμοί που πρόκειται να διατεθούν στην αγορά ως προϊόντα ή συστατικά προϊόντων, αποκαλούμενοι στο εξής «τα προϊόντα», είναι σπόροι ελαιοκράμβης ( Brassica napus L.) από τις επιμέρους θηλυκές και αρσενικές σειρές που περιέχουν τις φάσεις Ms8 και Rf3, αντιστοίχως, καθώς και σπόροι προερχόμενοι από παραδοσιακές διασταυρώσεις (υβρίδιο Ms8xRf3) μεταξύ αυτών των θηλυκών και αρσενικών μητρικών σειρών, οι οποίοι περιέχουν το ακόλουθο παρεμβληθέν DNA:Θηλυκή σειρά (Ms8)1.  PTA29- barnase -3΄nos:2.  Τον ειδικό υποκινητή PTA29 των κυττάρων τάπητα (tapetum) του φυτού Nicotiana tabacum3.  Το γονίδιο που κωδικοποιεί τη βαρνάση από τον βάκιλο Bacillus amyloliquefaciens για να επιφέρει στειρότητα του αρσενικού4.  Τμήμα της μη κωδικοποιούσας αλληλουχίας του άκρου 3΄ (3΄nos) του γονιδίου που κωδικοποιεί τη συνθάση της νοπαλίνης του βακτηρίου Agrobacterium tumefaciens5.  PssuAra-bar-3΄g7:6.  Τον υποκινητή PssuAra από το φυτό Arabidopsis thaliana7.  Το γονίδιο bar που έχει απομονωθεί από τον μύκητα Streptomyces hygroscopicus και προσδίδει ανοχή στο ζιζανιοκτόνο γλυφοσινικό αμμώνιο8.  Την αμετάφραστη αλληλουχία του άκρου 3΄ του γονιδίου 7 του TL-DNA του βακτηρίου Agrobacterium tumefaciensΑρσενική σειρά (Rf3)9.  PTA29- barstar -3΄nos:10.  Τον ειδικό υποκινητή PTA29 των κυττάρων τάπητα (tapetum) του φυτού Nicotiana tabacum11.  Το γονίδιο barstar από τον βάκιλο Bacillus amyloliquefaciens για την αποκατάσταση της γονιμότητας12.  Τμήμα της μη κωδικοποιούσας αλληλουχίας του άκρου 3΄ (3΄nos) του γονιδίου που κωδικοποιεί τη συνθάση της νοπαλίνης του βακτηρίου Agrobacterium tumefaciens13.  PssuAra- bar -3΄g7:14.  Τον υποκινητή PssuAra από το φυτό Arabidopsis thaliana15.  Το γονίδιο bar που έχει απομονωθεί από τον μύκητα Streptomyces hygroscopicus και προσδίδει ανοχή στο ζιζανιοκτόνο γλυφοσινικό αμμώνιο16.  Την αμετάφραστη αλληλουχία του άκρου 3΄ του γονιδίου 7 του TL-DNA του βακτηρίου Agrobacterium tumefaciens .2. Η συγκατάθεση καλύπτει σπόρους από απογόνους διασταυρώσεων των σειρών ελαιοκράμβης Ms8, Rf3 και Ms8xRf3 με παραδοσιακά καλλιεργηθείσα ελαιοκράμβη, ως προϊόντα ή συστατικά προϊόντων.Άρθρο 3Όροι διάθεσης στην αγοράΤα προϊόντα επιτρέπεται να χρησιμοποιηθούν όπως κάθε άλλη ελαιοκράμβη, εκτός της καλλιέργειας και της χρήσης ως τροφίμου ή συστατικού τροφίμων και να διατεθούν στην αγορά υπό τους ακόλουθους όρους:(α) η διάρκεια ισχύος της συγκατάθεσης είναι 10 έτη από την ημερομηνία έκδοσής της·(β) οι αποκλειστικοί αναγνωριστικοί κωδικοί των προϊόντων είναι οι εξής:ACS-BNØØ5-8 για τις σειρές που περιέχουν μόνο τη φάση Ms8,ACS-BNØØ3-6 για τις σειρές που περιέχουν μόνο τη φάση Rf3 καιACS-BNØØ5-8 x ACS-BNØØ3-6 για τις υβριδικές σειρές που περιέχουν συγχρόνως τη φάση Ms8 και τη φάση Rf3·(γ) με την επιφύλαξη του άρθρου 25 της οδηγίας 2001/18/ΕΚ, ο κάτοχος της συγκατάθεσης θέτει στη διάθεση των αρμοδίων αρχών, μετά από σχετική αίτηση των τελευταίων, δείγματα θετικών και αρνητικών μαρτύρων των προϊόντων ή γενετικό υλικό αυτών ή υλικά αναφοράς·(δ) με την επιφύλαξη των ειδικών απαιτήσεων επισήμανσης που ορίζονται από τον κανονισμό (ΕΚ) αριθ. 1829/2003, οι λέξεις «Το προϊόν αυτό περιέχει γενετικώς τροποποιημένη ελαιοκράμβη» ή «Το προϊόν αυτό περιέχει γενετικώς τροποποιημένη ελαιοκράμβη Ms8» ή «Το προϊόν αυτό περιέχει γενετικώς τροποποιημένη ελαιοκράμβη Rf3» ή «Το προϊόν αυτό περιέχει γενετικώς τροποποιημένη ελαιοκράμβη Ms8xRf3», κατά περίπτωση, αναγράφονται σε ετικέτα ή σε έγγραφο που συνοδεύει το προϊόν, εκτός των περιπτώσεων για τις οποίες άλλη κοινοτική νομοθεσία καθορίζει όριο, κάτω από το οποίο δεν απαιτείται η παροχή των πληροφοριών αυτών και(ε) ενόσω δεν έχει εγκριθεί η διάθεση των προϊόντων στην αγορά για καλλιέργεια, οι λέξεις «δεν επιτρέπεται η καλλιέργεια» αναγράφονται σε ετικέτα ή σε έγγραφο που συνοδεύει τα προϊόντα.Άρθρο 4Παρακολούθηση1. Κατά τη διάρκεια ισχύος της συγκατάθεσης, ο κάτοχός της εξασφαλίζει την κατάρτιση και εφαρμογή του σχεδίου παρακολούθησης που περιλαμβάνεται στην κοινοποίηση και συνίσταται σε ένα γενικό σχέδιο επιτήρησης, με στόχο τον εντοπισμό τυχόν αρνητικών επιπτώσεων στην υγεία του ανθρώπου και των ζώων ή στο περιβάλλον από τον χειρισμό ή τη χρησιμοποίηση του προϊόντος.2. Ο κάτοχος της συγκατάθεσης ενημερώνει απευθείας τους φορείς εκμετάλλευσης και τους χρήστες σχετικά με την ασφάλεια και τα γενικά χαρακτηριστικά του προϊόντος και με τους όρους που διέπουν την παρακολούθηση, συμπεριλαμβανομένων των κατάλληλων μέτρων διαχείρισης που πρέπει να ληφθούν σε περίπτωση τυχαίας διαφυγής σπόρων. Στο παράρτημα της παρούσας απόφασης παρέχονται τεχνικές κατευθυντήριες γραμμές για την εφαρμογή του παρόντος άρθρου.3. Ο κάτοχος της συγκατάθεσης υποβάλλει στην Επιτροπή και στις αρμόδιες αρχές των κρατών μελών ετήσιες εκθέσεις σχετικές με τα αποτελέσματα των δραστηριοτήτων παρακολούθησης.4. Με την επιφύλαξη του άρθρου 20 της οδηγίας 2001/18/ΕΚ, κατά περίπτωση και εφόσον συμφωνούν η Επιτροπή και η αρμόδια αρχή του κράτους μέλους που έλαβε την αρχική κοινοποίηση, το κοινοποιηθέν σχέδιο παρακολούθησης αναθεωρείται από τον κάτοχο της συγκατάθεσης ή/και από την αρμόδια αρχή του κράτους μέλους που έλαβε την αρχική κοινοποίηση, λαμβάνοντας υπόψη τα αποτελέσματα των δραστηριοτήτων παρακολούθησης. Οι προτάσεις για την αναθεώρηση του σχεδίου παρακολούθησης υποβάλλονται στις αρμόδιες αρχές των κρατών μελών.5. Ο κάτοχος της συγκατάθεσης οφείλει να είναι σε θέση να αποδείξει στην Επιτροπή και στις αρμόδιες αρχές των κρατών μελών ότι:α) τα υφιστάμενα δίκτυα παρακολούθησης, τα οποία προσδιορίζονται στο σχέδιο παρακολούθησης που περιλαμβάνεται στην κοινοποίηση, συλλέγουν τα απαιτούμενα για την παρακολούθηση του προϊόντος στοιχεία καιβ) τα εν λόγω υφιστάμενα δίκτυα παρακολούθησης έχουν συμφωνήσει να διαθέτουν τα ανωτέρω στοιχεία στον κάτοχο της συγκατάθεσης, πριν από την ημερομηνία υποβολής των εκθέσεων παρακολούθησης στην Επιτροπή και στις αρμόδιες αρχές των κρατών μελών σύμφωνα με την παράγραφο 3.Άρθρο 5ΙσχύςΗ παρούσα απόφαση ισχύει από την ημερομηνία επικύρωσης ειδικών μεθόδων ανίχνευσης των φάσεων Ms8 και Rf3 και του υβριδικού συνδυασμού Ms8xRf3 της ελαιοκράμβης από το κοινοτικό εργαστήριο αναφοράς που αναφέρεται στο παράρτημα του κανονισμού (ΕΚ) αριθ. 1829/2003, όπως καθορίζεται στον κανονισμό (ΕΚ) αριθ. 641/2004[6] της Επιτροπής σχετικά με τις λεπτομέρειες εφαρμογής του κανονισμού (ΕΚ) αριθ. 1829/2003.Η παρούσα απόφαση απευθύνεται στο Βασίλειο του Βελγίου.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑΤεχνικές κατευθυντήριες γραμμές για την εφαρμογή του άρθρου 4 παράγραφος 21. Ο κάτοχος της συγκατάθεσης οφείλει να γνωστοποιεί στους φορείς εκμετάλλευσης, στην Κοινότητα, που χειρίζονται και επεξεργάζονται χύδην μείγματα εισαγόμενων σπόρων ελαιοκράμβης, οι οποίοι ενδέχεται να περιέχουν ελαιοκράμβη Ms8, Rf3 και Ms8xRf3, ότι:(α) έχει χορηγηθεί συγκατάθεση για την εισαγωγή και χρήση, στην Κοινότητα, ελαιοκράμβης Ms8, Rf3 και Ms8xRf3, σύμφωνα με τον ορισμό που παρατίθεται στο άρθρο 3 της παρούσας απόφασης·(β) η παροχή της συγκατάθεσης προϋποθέτει την κατάρτιση γενικού σχεδίου επιτήρησης για τον εντοπισμό τυχόν μη αναμενόμενων δυσμενών επιπτώσεων της διάθεσης ελαιοκράμβης Ms8, Rf3 και Ms8xRf3 στην αγορά για τις προαναφερόμενες χρήσεις.2. Ο κάτοχος της συγκατάθεσης οφείλει να διαβιβάζει στους φορείς εκμετάλλευσης τα στοιχεία υπευθύνου της χώρας τους, στον οποίο μπορούν να αναφέρουν τυχόν μη αναμενόμενες δυσμενείς επιπτώσεις.3. Ο κάτοχος της συγκατάθεσης οφείλει να γνωστοποιεί στους φορείς εκμετάλλευσης ότι το ενδεχόμενο τυχαίας διαφυγής σπόρων ελαιοκράμβης Ms8, Rf3 και Ms8xRf3 και οι επιπτώσεις του έχουν αξιολογηθεί από την Ευρωπαϊκή Αρχή για την Ασφάλεια των Τροφίμων στο πλαίσιο των οικείων σκοπούμενων χρήσεων. Ο κάτοχος της συγκατάθεσης οφείλει να διατηρεί τακτική επαφή με τους εν λόγω φορείς εκμετάλλευσης, ώστε να εξασφαλίζεται η ενημέρωσή τους για τυχόν αλλαγές στις τρέχουσες πρακτικές, που θα μπορούσαν να μεταβάλουν τα συμπεράσματα της εκτίμησης του περιβαλλοντικού κινδύνου.4. Ο κάτοχος της συγκατάθεσης οφείλει να εξασφαλίζει ότι οι φορείς εκμετάλλευσης έχουν συνείδηση του ενδεχομένου η τυχαία διαφυγή εισαχθέντων σπόρων ελαιοκράμβης σε λιμένες και εγκαταστάσεις σύνθλιψης να έχει ως αποτέλεσμα τη βλάστηση και εδραίωση αυτοφυών φυτών, τα οποία ενδεχομένως να περιλαμβάνουν ελαιοκράμβη Ms8, Rf3 και Ms8xRf3.5. Σε περίπτωση που στα αυτοφυή φυτά ελαιοκράμβης περιλαμβάνεται ελαιοκράμβη Ms8, Rf3 και Ms8xRf3, ο κάτοχος της συγκατάθεσης οφείλει να:(α) γνωστοποιεί στους φορείς εκμετάλλευσης ότι τα εν λόγω φυτά θα πρέπει να εκριζωθούν, ώστε να ελαχιστοποιηθεί ο κίνδυνος μη αναμενόμενων δυσμενών επιπτώσεων από ελαιοκράμβη Ms8, Rf3 και Ms8xRf3·(β) παρέχει στους φορείς εκμετάλλευσης κατάλληλα σχέδια για την εκρίζωση των αυτοφυών φυτών ελαιοκράμβης που περιλαμβάνουν ελαιοκράμβη Ms8, Rf3 και Ms8xRf3.6. Δυνάμει του άρθρου 4 παράγραφος 5 της οδηγίας 2001/18/ΕΚ και του τμήματος Γ.1.6 της απόφασης 2002/811/ΕΚ του Συμβουλίου της 3ης Οκτωβρίου 2002 για τον καθορισμό κατευθυντήριων γραμμών που θα συμπληρώσουν το παράρτημα VII της οδηγίας 2001/18/ΕΚ[7], τα κράτη μέλη δύνανται να προβαίνουν σε ελέγχους και/ή πρόσθετη παρακολούθηση, όσον αφορά την τυχαία διαφυγή σπόρων ελαιοκράμβης Ms8, Rf3 και Ms8xRf3 και τον εντοπισμό των ενδεχόμενων μη αναμενόμενων δυσμενών επιπτώσεων της εν λόγω διαφυγής.[1] ΕΕ L 106 της 17.4.2001, σ. 1. Οδηγία όπως τροποποιήθηκε τελευταία από τον κανονισμό (ΕΚ) αριθ. 1830/2003 (ΕΕ L 268 της 18.10.2003, σ. 24).[2] ΕΕ L 43 της14.2.1997, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 1882/2003 (ΕΕ L 284 της 31.10.2003, σ. 1).[3] ΕΕ L 268 της 18.10.2003, σ. 1.[4] ΕΕ L 268 της 18.10.2003, σ. 24.[5] ΕΕ L 10 της 16.01.2004, σ. 5-10.[6] ΕΕ L 102 της 07.04.2004, σ. 14.[7] ΕΕ L 280 της 18.10.2002, σ. 27.


title: Πρόταση Αποφασης του Συμβουλίου για τον διορισμό του ειδικού συντονιστή του Συμφώνου Σταθερότητας για την Νοτιοανατολική Ευρώπη

text:
                ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
                                               Βρυξέλλες, 1.12.2004
                                               COM(2004) 782 τελικό
                                      Πρόταση
                       ΑΠΟΦΑΣΗΣ ΤΟΥ ΣΥΜΒΟΥΛΙΟΥ
   για τον διορισµό του ειδικού συντονιστή του Συµφώνου Σταθερότητας για την
                              Νοτιοανατολική Ευρώπη
                           (υποβληθείσα από την Επιτροπή)
EL                                                                           EL
 ---pagebreak---                                       ΑΙΤΙΟΛΟΓΙΚΗ ΕΚΘΕΣΗ
   Το Σύµφωνο Σταθερότητας για την Νοτιοανατολική Ευρώπη (ΣΣ) είναι ένα πλαίσιο
   περιφερειακής πολιτικής που συστάθηκε από τη διεθνή κοινότητα στην Κολωνία, στις 10
   Ιουνίου 1999, µε στόχο την στήριξη των χωρών στην εν λόγω περιοχή στην προσπάθειά τους
   για την ενίσχυση της ειρήνης, της δηµοκρατίας, του σεβασµού των ανθρωπίνων δικαιωµάτων
   και της οικονοµικής ευηµερίας και την επίτευξη σταθερότητας στο σύνολο της περιοχής. Η
   παράγραφος 13 του Συµφώνου Σταθερότητας για την Νοτιοανατολική Ευρώπη ορίζει ότι το
   Σύµφωνο Σταθερότητας θα έχει ένα ειδικό συντονιστή διορισµένο από την Ευρωπαϊκή
   Ένωση, ύστερα από διαβούλευση µε τον εν ενεργεία πρόεδρο του ΟΑΣΕ και τους άλλους
   συµµετέχοντες και µε την υποστήριξη του εν ενεργεία προέδρου του ΟΑΣΕ.
   Σύµφωνα µε τον κανονισµό (EΚ) αριθ. 1080/2000 του Συµβουλίου της 22ας Μαΐου 2000
   περί υποστηρίξεως στην προσωρινή αποστολή των Ηνωµένων Εθνών για το Κοσσυφοπέδιο
   (ΜΙΝΟΥΚ), στο γραφείο του Ανωτάτου εκπροσώπου στη Βοσνία-Ερζεγοβίνη (OHR) και στο
   Σύµφωνο σταθερότητας για την Νοτιοανατολική Ευρώπη (ΣΣ)1, το Συµβούλιο, µετά από
   πρόταση της Επιτροπής, διορίζει τον ειδικό συντονιστή του Συµφώνου Σταθερότητας σε
   ετήσια βάση. Πρέπει, συνεπώς, το Συµβούλιο να εγκρίνει πριν από την 31η ∆εκεµβρίου 2004,
   απόφαση για τον διορισµό ειδικού συντονιστή, που θα ισχύει από την 1η Ιανουαρίου 2005
   έως την 31η ∆εκεµβρίου 2005.
   Η Επιτροπή ύστερα από διαβούλευση µε τον εν ενεργεία πρόεδρο του ΟΑΣΕ καθώς και τους
   άλλους συµµετέχοντες του Συµφώνου Σταθερότητας προτείνει τον επαναδιορισµό του Dr
   Erhard Busek από το Συµβούλιο ως ειδικού συντονιστή του Συµφώνου Σταθερότητας. Η
   θητεία του ειδικού συντονιστή καθορίζεται στην απόφαση (EΚ) αριθ. 2003/910 του
   Συµβουλίου της 22ας ∆εκεµβρίου 2003 για τον διορισµό του ειδικού συντονιστή του
   Συµφώνου Σταθερότητας για την Νοτιοανατολική Ευρώπη για το έτος 20042.
   1
          ΕΕ αριθ. L 122, 24.5.2000, σ.27. Κανονισµός όπως τροποποιήθηκε από τον κανονισµό (EΚ) αριθ.
          2098/2003 του Συµβουλίου της 27ης Νοεµβρίου 2003 (ΕΕ L 316, 29.11.2003, σ.1).
   2
          ΕΕ L 342, 30.12.2003, σ.51.
EL                                                  2                                                 EL
 ---pagebreak---                                                  Πρόταση
                                 ΑΠΟΦΑΣΗΣ ΤΟΥ ΣΥΜΒΟΥΛΙΟΥ
        για τον διορισµό του ειδικού συντονιστή του Συµφώνου Σταθερότητας για την
                                        Νοτιοανατολική Ευρώπη
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισµό (EΚ) αριθ. 1080/2000 του Συµβουλίου, της 22ας Μαΐου 2000, περί
   υποστηρίξεως στην προσωρινή αποστολή των Ηνωµένων Εθνών για το Κοσσυφοπέδιο
   (ΜΙΝΟΥΚ), στο γραφείο του Ανωτάτου Εκπροσώπου στη Βοσνία-Ερζεγοβίνη (OHR) και
   στο Σύµφωνο Σταθερότητας για την Νοτιοανατολική Ευρώπη (ΣΣ)3, και ιδίως το άρθρο 1α,
   την πρόταση της Επιτροπής,
   Εκτιµώντας τα ακόλουθα:
   (1)    Στις 10 Ιουνίου 1999, οι υπουργοί εξωτερικών των κρατών µελών της Ευρωπαϊκής
          Ένωσης και η Ευρωπαϊκή Επιτροπή, από κοινού µε τους άλλους συµµετέχοντες στο
          Σύµφωνο Σταθερότητας για την Νοτιοανατολική Ευρώπη, συµφώνησαν να θεσπίσουν
          Σύµφωνο Σταθερότητας για την Νοτιοανατολική Ευρώπη, στο εξής αποκαλούµενο
          ‘Σύµφωνο Σταθερότητας’.
   (2)    Το άρθρο 1α του κανονισµού (EΚ) αριθ. 1080/2000, της 22ας Μαΐου 2000, προβλέπει
          ετήσια διαδικασία για τον διορισµό του ειδικού συντονιστή του Συµφώνου
          Σταθερότητας.
   (3)    Είναι απαραίτητο να καθοριστεί, ταυτόχρονα µε τον διορισµό, η θητεία του ειδικού
          συντονιστή. Από την πείρα έχει αποδειχτεί ότι η θητεία, που καθορίζεται στην
          απόφαση (EΚ) αριθ. 2003/910 του Συµβουλίου της 22ας ∆εκεµβρίου 2003 για τον
          διορισµό του ειδικού συντονιστή του Συµφώνου Σταθερότητας για την
          Νοτιοανατολική Ευρώπη για το έτος 20044, είναι η αρµόζουσα.
   (4)    Είναι σκόπιµο να καθοριστούν σαφώς οι αρµοδιότητες καθώς και οι κατευθυντήριες
          γραµµές όσον αφορά τον συντονισµό και την υποβολή εκθέσεων,
   3
          ΕΕ L 122, 24.5.2000, p.27. Κανονισµός όπως τροποποιήθηκε από τον κανονισµό (EΚ) αριθ. 2098/2003
          της 27ης Νοεµβρίου 2003 (ΕΕ L 316, 29.11.2003, σ.1).
   4
          ΕΕ L 342, 30.12.2003, σ.51.
EL                                                   3                                                    EL
 ---pagebreak---    ΑΠΟΦΑΣΙΖΕΙ:
                                            Άρθρο 1
   Ο Dr Erhard BUSEK διορίζεται ειδικός συντονιστής του Συµφώνου Σταθερότητας για την
   Νοτιοανατολική Ευρώπη.
                                            Άρθρο 2
   Ο ειδικός συντονιστής εκτελεί τα καθήκοντα που προβλέπονται στο σηµείο 13 του εγγράφου
   του Συµφώνου Σταθερότητας της 10ης Ιουνίου 1999.
                                            Άρθρο 3
   Για την επίτευξη του στόχου που αναφέρεται στο άρθρο 2, η θητεία του ειδικού συντονιστή
   συνίσταται στα εξής:
   (α)     προώθηση της επίτευξης των στόχων του Συµφώνου Σταθερότητας στις διάφορες
           χώρες και µεταξύ τους, εφόσον έχει αποδειχθεί ότι το Σύµφωνο Σταθερότητας
           προσφέρει προστιθέµενη αξία·
   (β)     άσκηση της προεδρίας στην περιφερειακή οµάδα για την Νοτιοανατολική Ευρώπη·
   (γ)     διατήρηση στενών επαφών µε όλους τους συµµετέχοντες και τα κράτη, τις
           οργανώσεις και τους οργανισµούς που συµβάλλουν στο Σύµφωνο Σταθερότητας
           καθώς και µε τις σχετικές περιφερειακές πρωτοβουλίες και οργανώσεις για να
           ευνοηθεί η περιφερειακή συνεργασία και να ενισχυθεί η περιφερειακή συµµετοχή·
   (δ)     στενή συνεργασία µε όλα τα όργανα της Ευρωπαϊκής Ένωσης και τα κράτη µέλη της
           για να προωθηθεί ο ρόλος της Ευρωπαϊκής Ένωσης στο Σύµφωνο Σταθερότητας
           βάσει των σηµείων 18, 19, και 20 του εγγράφου του Συµφώνου Σταθερότητας και να
           εξασφαλιστεί η συµπληρωµατικότητα µεταξύ των εργασιών του Συµφώνου
           Σταθερότητας και της διαδικασίας σταθεροποίησης και σύνδεσης·
   (ε)     συνάντηση τακτικά και συλλογικά, κατά περίπτωση, µε τις προεδρίες των οµάδων
           εργασίας προκειµένου να εξασφαλισθεί ένας γενικός στρατηγικός συντονισµός
           καθώς και η γραµµατεία της περιφερειακής οµάδας για την Νοτιοανατολική Ευρώπη
           και των µέσων της·
   (στ)    σχεδιασµός, µε βάση έναν κατάλογο που έχει συµφωνηθεί εκ των προτέρων και µετά
           από διαβούλευση µε τους συµµετέχοντες στο Σύµφωνο Σταθερότητας, των
           ενεργειών προτεραιότητας για το Σύµφωνο Σταθερότητας που πρέπει να τεθεί σε
           εφαρµογή κατά το έτος 2005 και έλεγχος των µεθόδων εργασίας και των δοµών του
           Συµφώνου Σταθερότητας για να διασφαλιστεί η συνοχή και η αποτελεσµατική
           χρήση των πόρων.
EL                                             4                                           EL
 ---pagebreak---                                            Άρθρο 4
   Ο ειδικός συντονιστής συνάπτει χρηµατοδοτική συµφωνία µε την Επιτροπή.
                                           Άρθρο 5
   Οι δραστηριότητες του ειδικού συντονιστή συντονίζονται µε εκείνες του Γενικού Γραµµατέα
   του Συµβουλίου/Ύπατου Εκπροσώπου για την ΚΕΠΠΑ, της προεδρίας του Συµβουλίου και
   της Επιτροπής, ιδίως στο πλαίσιο της Άτυπης Συµβουλευτικής Επιτροπής. Στον τοµέα αυτό,
   διατηρείται στενή σύνδεση µε την προεδρία του Συµβουλίου, την Επιτροπή, τους επικεφαλής
   αποστολής των κρατών µελών, τους ειδικούς αντιπροσώπους της Ευρωπαϊκής Ένωσης καθώς
   και µε το γραφείο του Ανωτάτου Εκπροσώπου στη Βοσνία-Ερζεγοβίνη και µε την πολιτική
   διοίκηση των Ηνωµένων Εθνών στο Κοσσυφοπέδιο.
                                           Άρθρο 6
   Ο ειδικός συντονιστής υποβάλλει αναφορά, όπως ενδείκνυται, στο Συµβούλιο και στην
   Επιτροπή. Συνεχίζει να ενηµερώνει τακτικά το Ευρωπαϊκό Κοινοβούλιο για τις
   δραστηριότητές του.
                                           Άρθρο 7
   Η παρούσα απόφαση αρχίζει να ισχύει την επόµενη ηµέρα της δηµοσίευσής της στην
   Επίσηµη Εφηµερίδα της Ευρωπαϊκής Ένωσης.
   Εφαρµόζεται από την 1η Ιανουαρίου 2005 έως τις 31 ∆εκεµβρίου 2005.
   Βρυξέλλες,
                                            Για το Συµβούλιο
                                            Ο Πρόεδρος
EL                                            5                                            EL


title: Πρόταση απόφασης του Συμβουλίου για την τροποποίηση της απόφασης 95/514/ΕΚ για την ισοδυναμία των καλλιεργητικών ελέγχων των σποροπαραγωγικών καλλιεργειών που διενεργούνται σε τρίτες χώρες και την ισοδυναμία των σπόρων προς σπορά που παράγονται σε τρίτες χώρες

text:
                ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
                                               Βρυξέλλες, 11.12.1997
                                               COM(97) 686 τελικό
                                   Πρόταση
                     ΑΠΟΦΑΣΗΣ ΤΟΥ ΣΥΜΒΟΥΛΙΟΥ
      για την τροποποίηση της απόφασης 95/514/ΕΚ για την ισοδυναμία των
καλλιεργητικών ελέγχων των σποροπαραγωγικών καλλιεργειών που διενεργούνται
 σε τρίτες χώρες και την ισοδυναμία των σπόρων προς σπορά που παράγονται σε
                                  τρίτες χώρες
                       (υποβληθείσα από την Επιτροπή)
 ---pagebreak---  ---pagebreak---                            ΑΙΤΙΟΛΟΓΙΚΗ ΕΚΘΕΣΗ
Οι οδηγίες 66/400/ΕΟΚ, 66/401/ΕΟΚ, 66/402/ΕΟΚ, και 69/208/ΕΟΚ περί
εμπορίας σπόρων τεύτλων προς σπορά, περί εμπορίας σπόρων προς σπορά
κτηνοτροφικών φυτών, περί εμπορίας σπόρων δημητριακών προς σπορά και περί
εμπορίας σπόρων προς σπορά των ελαιούχων και κλωστικών φυτών, αντίστοιχα,
προβλέπουν ότι το Συμβούλιο καθορίζει εάν οι καλλιεργητικοί έλεγχοι που
διενεργούνται σε τρίτες χώρες και οι σπόροι προς σπορά που συγκομίζονται σε
τρίτες χώρες είναι ισοδύναμοι με αυτούς της Κοινότητας.
Με την απόφαση 95/514/ΕΚ, το Συμβούλιο αποφάσισε ότι, για μια περιορισμένη
περίοδο, οι καλλιεργητικοί έλεγχοι των σποροπαραγωγικών καλλιεργειών
ορισμένων ειδών που διενεργούνται σε ορισμένες τρίτες χώρες πληρούν τους
όρους που θεσπίζονται στην κοινοτική νομοθεσία για την εμπορία σπόρων προς
σπορά· με την ίδια απόφαση 95/514/ΕΚ, το Συμβούλιο επίσης αποφάσισε ότι οι
σπόροι προς σπορά ορισμένων ειδών που παράγονται στην ίδια τρίτη χώρα είναι
ισοδύναμοι προς τους αντίστοιχους σπόρους προς σπορά που παράγονται στην
Κοινότητα. Η απόφαση αυτή κάλυπτε 21 τρίτες χώρες και θέσπιζε τους όρους με
τους οποίους οι σπόροι προς σπορά γεωργικών φυτικών ειδών δύναται να
εισάγονται στην Κοινότητα.
Η απόφαση 95/514/ΕΚ εκπνέει στις 31 Δεκεμβρίου 1997.
Στην απόφαση αυτή, η αναφορά στα συστήματα του οργανισμού οικονομικής
συνεργασίας και ανάπτυξης (ΟΟΣΑ) για την πιστοποίηση ποικιλιών σπόρων προς
σπορά που διακινούνται στο πλαίσιο του διεθνούς εμπορίου αποτέλεσε μία από τις
βάσεις της κοινοτικής ισοδυναμίας. Κατά το 1995, στα συστήματα αυτά
συμπεριελήφθη, ως πείραμα, μια εναλλακτική πιστοποίηση σπόρων προς σπόρα.
Ωστόσο, τα αποτελέσματα αυτού του πειράματος δεν έχουν ακόμη εκτιμηθεί. Υπό
αυτές τις συνθήκες, είναι σκόπιμο να εξασφαλιστεί η συνέχιση αυτής της
ισοδυναμίας, αλλά να περιοριστεί από μία νέα απόφαση, για 2 χρόνια επιπλέον,
δηλαδή, από την 1η Ιανουαρίου 1998 έως τις 31 Δεκεμβρίου 1999.
Δεν υπάρχουν δευτερεύουσες συνέπειες, δεδομένου ότι η πρόταση αποσκοπεί στην
παράταση της περιόδου ισχύος ενός υφιστάμενου μέτρου προκειμένου να
εξασφαλιστεί η περαιτέρω ενιαία εφαρμογή του στην Κοινότητα.
                                      J.
 ---pagebreak---                     ΠΡΟΤΑΣΗ ΑΠΟΦΑΣΗΣ ΤΟΥ ΣΥΜΒΟΥΛΙΟΥ
                                         της
        για την τροποποίηση της απόφασης 95/514/ΕΚ για την ισοδυναμία των
καλλιεργητικών ελέγχων των σποροπαραγωγικών καλλιεργειών που διενεργούνται
   σε τρίτες χώρες και την ισοδυναμία των σπόρων προς σπορά που παράγονται σε
                                          τρίτες χώρες
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
 ' Εχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 66/400/ΕΟΚ του Συμβουλίου, της 14ης Ιουνίου 1966, περί εμπορίας
σπόρων τεύτλων προς σπορά1, και ιδίως το άρθρο 16 παράγραφος 1 στοιχείο β),
την οδηγία 66/401/ΕΟΚ του Συμβουλίου, της 14ης Ιουνίου 1966, περί εμπορίας
σπόρων προς σπορά κτηνοτροφικών φυτών2, και ιδίως το άρθρο 16 παράγραφος 1
στοιχείο β),
την οδηγία 66/402/ΕΟΚ του Συμβουλίου, της 14ης Ιουνίου 1966, περί εμπορίας
σπόρων δημητριακών προς σπορά3, και ιδίως το άρθρο 16 παράγραφος 1 στοιχείο
β),
την οδηγία 69/208/ΕΟΚ του Συμβουλίου, της 30ης Ιουνίου 1969, περί εμπορίας
σπόρων προς σπορά των ελαιούχων και κλωστικών φυτών4, και ιδίως το άρθρο 15
παράγραφος 1 στοιχείο β),
την πρόταση της Επιτροπής,
1
     ΕΕ αριθ. L 125 της 11.7.1966, σ. 2290/66. Οδηγία όπως τροποποιήθηκε τελευταία από την
     απόφαση 96/72/ΕΚ της Επιτροπής (ΕΕ αριθ. L 304,27.11.1996, σ. 10)
2
     ΕΕ αριθ. L 125 της 11.7.1966, σ. 2298/66. Απόφαση όπως τροποποιήθηκε τελευταία από την
     απόφαση 96/72/ΕΚ της Επιτροπής (ΕΕ αριθ. L 304,27.11.1996, σ. 10)
3
     ΕΕ αριθ. L 125 της 11.7.1966, σ. 2309/66. Απόφαση όπως τροποποιήθηκε τελευταία από την
     απόφαση 96/72/ΕΚ της Επιτροπής (ΕΕ αριθ. L 304,27.11.1996, σ. 10)
4
     ΕΕ αριθ. L 169 της 10.7.1969, σ.3. Απόφαση όπως τροποποιήθηκε τελευταία από την απόφαση
     96/72/ΕΚ της Επιτροπής (ΕΕ αριθ. L 304, 27.11.1996, σ. 10)
 ---pagebreak--- Εκτιμώντας:
                                   5
ότι στην απόφαση 95/514/ΕΚ του Συμβουλίου αποφασίστηκε ότι, για μία
περιορισμένη περίοδο, οι καλλιεργητικοί έλεγχοι των σποροπαραγωγικών
καλλιεργιών ορισμένων ειδών, οι οποίοι διενεργούνται σε ορισμένες τρίτες χώρες,
πληρούν του όρους που θεσπίζονται στις οδηγίες 66/400/ΕΟΚ, 66/401/ΕΟΚ,
66/402/ΕΟΚ και 69/208/ΕΟΚ· ότι στην απόφαση 95/514/ΕΚ αποφασίστηκε, επίσης,
ότι οι σπόροι προς σπορά ορισμένων ειδών που παράγονται σε ορισμένες τρίτες
χώρες είναι ισοδύναμοι προς τους αντίστοιχους σπόρους προς σπορά που
παράγονται στην Κοινότητα,
ότι η απόφαση 95/514/ΕΚ εκπνέει στις 31 Δεκεμβρίου 1997· ότι, ως εκ τούτου, είναι
αναγκαίο να ληφθεί μια νέα απόφαση,
ότι, στην εν λόγω απόφαση, η αναφορά στα συστήματα του Οργανισμού
Οικονομικής Συνεργασίας και Ανάπτυξης (ΟΟΣΑ) για την πιστοποίηση των
ποικιλιών σπόρων προς σπορά που διακινούνται στο πλαίσιο του διεθνούς
εμπορίου έγινε μία από τις βάσεις της κοινοτικής ισοδυναμίας,
ότι, κατά το 1995, στα συστήματα αυτά συμπεριλήφθη, ως πείραμα, ένα σύστημα
εναλλακτικής πιστοποίησης σπόρων προς σπορά,
ότι τα αποτελέσματα του πειράματος αυτού δεν έχουν αξιολογηθεί ακόμη,
ότι, υπό τους όρους αυτούς, είναι σκόπιμο να εξασφαλιστεί η συνέχιση της
ισοδυναμίας, αλλά να περιοριστεί βάσει της παρούσας απόφασης, σε επιπλέον 2
χρόνια,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
                                        ' Αρθρο 1
Στο άρθρο 6 της απόφασης 95/514/ΕΚ, η ημερομηνία "31 Δεκεμβρίου 1997"
αντικαθίσταται από την "31 Δεκεμβρίου 1999".
5
    ΕΕ αριθ. L 296 της 09.12.1995, σ. 34. Απόφαση όπως τροποποιήθηκε τελευταία από την
    απόφαση 97/33/ΕΚ της Επιτροπής (ΕΕ αριθ. L 13,16.01.1997, σ. 31)
                                              <*
 ---pagebreak---                                 ' Αρθρο 2
Η παρούσα απόφαση απευθύνεται στα κράτη μέλη.
Βρυξέλλες,                                    Για το Συμβούλιο
                                       ζ
 ---pagebreak---  ---pagebreak---                                                          ISSN 0254-1483
                                             COM(97) 686 τελικό
                                              ΕΓΓΡΑΦΑ
GR                                                      03   10   14
                           Αριθ. καταλόγου : CB-CO-97-708-GR-C
                                                   ISBN 92-78-29071-8
Υπηρεσία Επισήμων Εκδόσεων των Ευρωπαϊκών Κοινοτήτων
L-2985 Λουξεμβούργο
                                     £